Večeras svečano otvaranje jubilarne Smederevske jeseni - Novosti - Turistički svet\nVečeras svečano otvaranje jubilarne Smederevske jeseni\n08. Septembar 2017\nFoto: Visit Smederevo\nJubilarna, 130. „Smederevska jesen“, jedna od najstarijih manifestacija u Srbiji, biće svečano otvorena u petak, 8. septembra, večernjim koncertom operske dive Jadranke Jovanović i Olivera Njega, u 20 časova u Malom gradu Smederevske tvrđave. U tandemu sa mladom koleginicom Draganom Kosjerinom, omiljeni „čovek iz naroda“ Žika Šarenica, osvedočeni ljubitelj muzike, vina i dobre zabave, u svom prepoznatljivom stilu poželeće dobrodošlicu okupljenima.\nProvod će se nastaviti koncertom „Simfonija smaka“ na Gradskom trgu u 22 sata. Tom prilikom Smederevci i svi posetioci moći će da uživaju u simfonijskim obradama najpopularnijih pesama grupe „Smak“, u izvođenju rok grupe „Osvajači“ i uz pratnju Gradskog simfonijskog orkestra Kragujevac.\nSvečanom otvaranju manifestacije prethodi dan ispunjen raznovrsnim sadržajima za sve ukuse i generacije. Čuveni „Smederevski karneval“ počinje u 18 časova, a povorka koja pronosi poruku manifestacije „Smederevo vazda otvoreno“, kretaće se Karađorđevom i ulicama Save Nemanjića i Vuka Karadžića do Gradskog trga, gde će od 18:30 do 21:30 nastupati karnevalske grupe koje su učestvovale u defileu. Posetioci će moći da iskuse sve osobenosti smederevskih sela na poljoprivrednoj izložbi „Seoska dvorišta“, a na privrednoj izložbi u Centru za kulturu Smederevo predstaviće se brojne firme.\nPosetioce u subotu očekuju nastupi mnogih izvođača među kojima je etno grupa „Vrelo“, „Garavi sokak“, kao i poznata imena narodne muzike – Merima Njegomir, Snežana Đurišić i Cakana, a za sam kraj, 10. septembra, planiran je završni koncert pop-folk pevača Ace Lukasa.\nTokom subote i nedelje, u periodu od 12 do 17 časova, posetioci će u Malom gradu Smederevske tvrđave moći da osete duh slavnih vremena uz pozorišne predstave, igrokaze, viteške turnire i stare zanate. Paralelno sa tim, uzbudljiv dnevni program odvijaće se i na Gradskom trgu, gde će tokom oba dana vikenda biti organizovan program za decu, nastupi folklornih grupa, dečijeg hora „Kolibri“ i Viteški turnir vitezova SVIBOR-a.\nVikend je idealno vreme za najlepše porodične trenutke i zato ga iskoristite na pravi način, tamo gde je tradicionalno najbolji jesenji provod u Srbiji.\nProgram možete preuzeti u prilogu.\nNa Vlasinskom jezeru u planu rekonstrukcija hotela, gradnja spa centra i novih kuća za odmor...\nOpština Surdulica stavila je na javni uvid nacrt plana detaljne regulacije hotela Vlasina...\nProšle godine je otkazan zbog epidemiološke situacije, ali ove godine Beogradski...\n» Rodna kuća Ive Andrića uskoro otvara vrata za turiste\n» Air France se vraća u Beograd\n» Na Vlasinskom jezeru u planu rekonstrukcija hotela, gradnja spa centra i novih kuća za odmor...


To očekivanje je prema njegovim rečima utemeljeno i na obećanjima koje je ruska strana davala u razgovorima sa srpskim zvaničnicima poslednjih nekoliko meseci.\nDačić je istakao i da privilegovana cena nije povezana samo sa prijateljskim odnosima Srbije i Rusije nego i sa ekonomskim odnosima i zajedničkim projektima započetim pre nekoliko godina.\n- Iz prethodnog ugovora koji sada ističe, videlo se koliko je važno da se cena dugoročno ugovori. Dugoročno ugovaranje sa Gaspromom je za nas od životne važnosti - naglasio je on u emisiji "Hit tvit" na TV Pink.\nFoto: Фото: ПринтскринТВ Пинк\nDačić je rekao da, iako će energetika svakako biti najvažnija tema razgovora Aleksandra Vučića sa predsednikom Rusije Vladimirom Putinom, ona neće biti i jedina.\nKako je istakao, dvojica predsednika razgovaraće i o krizi u regionu, situaciji na Kosovu i Metohiji, pritiscima na Republiku Srpsku, o čemu se prema njegovim rečima razgovaralo i sa ruskim ministrom spoljnih poslova Sergejem Lavrovom.\nVladimir Putin Ivica Dačić Aleksandar Vučić Srbija cena gasa sastanak Vučića i Putina Hit Tvit


Sezona sanacije lokalnih i nekategorisanih puteva u jeku – Ulaganje Opštine Pljevlja za 2020. godinu preko 500.000 eura - Opština Pljevlja\nSezona sanacije lokalnih i nekategorisanih puteva u jeku – Ulaganje Opštine Pljevlja za 2020. godinu preko 500.000 eura\n3. jula 2020. 3. jula 2020. Sanja Kotlaja 244 Views\nPljevaljsko preduzeće „Lokalni putevi“ doo tokom ove građevinske sezone intenzivno radi na modernizaciji i nasipanju makadamskim zastorom lokalnih i nekategorisanih puteva na veoma razgranatoj putnoj mreži Pljevalja.\nU kvalitet, dinamiku izvođenja radova i opravdanost sanacije prioritetnih makadamskih puteva u Pljevljima uvjerili su se i predstavnici Opštine Pljevlja Mervan Avdović – potpredsjednik, Zoran Čolović – sekretar Sekretarijata za stambeno – komunalne poslove saobraćaj i vode i Dragan Jovović – direktor preduzeća „Lokalni putevi“, koji su obišli mjesnu zajednicu Bukovica i radove na sanaciji puteva na ovom području.\nU Bukovici, koja je deseta mjesna zajednica obuhvaćena tekućom građevinskom sezonom u Pljevljima, sanirano je preko 50 kilometa makadamskih puteva, a u narednih nekoliko dana, očekuje se završetak radova i prelazak u MZ Potkovač.\nPotpredsjednik Opštine Pljevlja Mervan Avdović istakao je da su aktivnosti na modernizaciji lokalnih i neaktegorisanih puteva u MZ Bukovica dio Plana Opštine Pljevlja da se tokom ove građevinske sezone u sanaciju, nasipanje i presvlačenje makadamskim zastorom utroši preko 500.000,00 eura.\n„U prethodnom periodu, Opština Pljevlja je za sanaciju i modernizaciju 1.840 kilometara lokalnih i nekategorisanih puteva izdvojila oko 1,7 miliona eura. Na nasipanje makadamskim zastorom ugrađeno je oko 150.000 m³ mase. Planirano je da se tokom ove godine u modernizaciju puteva u pljevaljskim selima ugradi dodatnih 10.300 m³ mase i sanira oko 120 kilometara makadamskih puteva“, istakao je Avdović.\nAvdović je podsjetio da je lokalna uprava u prethodnom periodu izdvojila oko 1.5 milion eura za presvlačenje asfaltnim zastorom 26 kilometara lokalnih i nekategorisanih puteva teritorije opštine Pljevlja, a za tekuću godinu najavio je dodatna ulaganja Opštine u asfaltiranje 11 kilometara puteva vrijednosti čak 670.000 eura, a Opština Pljevlja je juče raspisala tender za izbor najpovoljnijeg izvođača radova.\n← Obavještenje o ishodu postupka nabavke – izvođenje radova na sanaciji Spomenika palim borcima na Senjaku\nStupio na snagu dopunjeni Zakon, visoke kazne za kršenje mjera NKT →


Admin on Mon Jun 28, 2010 9:22 pm\nGroßansicht des Bildes mit der Bildunterschrift: Sjedište Evropske unije - BriselEkspertska misija EU koja će početkom narednog mjeseca boraviti u BiH trebalo bi da utvrdi da li je BiH ispunila sve uslove neophodne za viznu liberalizaciju. To je u Briselu izjavio Milorad Živković.\n„Monitoring tim EU koji će u BiH boraviti od 5. do 8. jula, trebalo bi da konstatuje sve ovo. Nakon toga neće postojati niti jedan formalni razlog zašto BiH u njakraćem mogućem roku ne bi dobila liberalizaciju viznog režima.“\n„Razlog više je taj da su policija i institucije odmah reagovali, da su napadači identifikovani i uhapšeni. Sve to govori o tome da je BiH spremna da ispuni svoje obaveze. Nijedan pojedinačni događaj ne može da spriječi da građani BiH dobiju bezvizni režim.”


Decenija i po od demokatskih promena\nBeta\t 5. oktobra 2015. 00:15\nDanas se navršava 15 godina od velikih demonstracija 2000. godine u Beogradu kojima je okončana vladavina Slobodana Miloševića.\nDemonstracije su izbile pošto je Milošević odbio da prizna rezultate izbora za predsednika SR Jugoslavije u septembra 2000. koje je izgubio od kandidata DOS-a, lidera Demokratske stranke Srbije Vojislava Koštunice.\nDemonstranti su 5. oktobra u Beogradu, na platou ispred tadašnje Savezne skupštine a danas Doma Narodne skupštine, stigli iz čitave Srbije u kolonama automobila, autobusa i kamiona dugim desetine kilometara, probijajući buldožerima policijske blokade na putevima.\nSlobodan Milošević je u aprilu 2001. uhapšen zbog finansijskih malverzacija, a dva meseca kasnije je izručen Haškom tribunalu gde mu je suđeno za genocid u Bosni i Hercegovini, ratne zločine i zločine protiv čovečnosti u Hrvatskoj i na Kosovu. Umro je 11. marta 2006. od infarkta u pritvoru Haškog tribunala.\nPrema oceni Bojana Pajtića, predsednika Demokratske stranke, partije koja je bila deo DOS-a, 5. oktobar nije dostigao željeni cilj zbog nedostatka hrabrosti i odlučnosti nosilaca promena.


Vraćanje "Roštiljka" na leskovačke ulice - Televizija Leskovac\nVraćanje „Roštiljka“ na leskovačke ulice\nJedan od projekata koji će, između ostalog, na ulice Leskovca vratiti čuvenog Roštiljka, biće realizovan u saradnji sa bugarskim gradom Elin Pelin, istaknuto je na sednici Skupštine Centra za razvoj Jablaničkog i Pčinjskog okruga koja je održana u prostorijama ovog centra u Leskovcu.\nOtvarajući sednicu Skupštine Centra za razvoj Jablaničkog i Pčinjskog okruga, predsednik ove skupštine i gradonačelnik Leskovca Goran Cvetanović istakao je značaj rada na projektima koji će se finansirati u okviru IPA fondova prekogranične saradnje. Reč je o aktivnostima koje će biti realizovane u sardnji sa Bugarskom u ukupnoj vrednost od 196 hiljada evra.\nCentar za razvoj Jablaničkog i Pčinjskog okruga je u prošloj godini radio na projektima u kojima je 68 preduzetnika dobilo oko 22 miliona dinara za razvoj sopstvenog biznisa.\nOčekivanja su da u ovoj godini Centar promoviše regionalne projekte.\nTags: CENTAR ZA RAZVOJ JABLANIČKOG I PČINJSKOG OKRUGA, Roštiljko\nPreduzeće „Braća Đokić“ otvorilo novi pogon u kojem će biti zaposleno 20 radnika\nUsvojen plan rada Štaba za vanredne situacije za 2020. u Medveđi


Hans Kluge: Ubrzati vakcinaciju - Svet - Dnevni list Danas\nPočetna » Svet » Hans Kluge: Ubrzati vakcinaciju\nŠef evropskog ogranka SZO izrazio zabrinutost zbog širenja novih sojeva virusa korona\nHans Kluge: Ubrzati vakcinaciju\nM. K.05.02.2021. 21:30\nEvropa i farmaceutske kompanije moraju da sarađuju da bi se ubrzala vakcinacija protiv kovida 19 i podelile doze cepiva sa siromašnijim zemljama, rekao je danas Hans Kluge, šef evropskog ogranka Svetske zdravstvene organizacije (SZO), izrazivši zabrinutost zbog širenja novih sojeva virusa.\n„Potrebno je da se udružimo da bismo ubrzali vakcinaciju“, rekao je Kluge u intervjuu za AFP, preneo je france24.com.\nEvropa nastoji da reši problem spore vakcinacije usred tenzija između Brisela i proizvođača cepiva. Kluge je rekao da farmaceutske kompanije moraju da udruže snage u cilju „znatnog povećanja kapaciteta proizvodnje“.\nKako piše france24.com, u EU je samo 2,5 odsto građana primilo prvu dozu vakcine iako je nekoliko laboratorija saopštilo da povećava isporuke cepiva, čime su ulile nade da će doći do ubrzanja vakcinacije.\nUpitan da li će vakcine koje su dostupne od decembra biti efikasne protiv novih sojeva, Kluge je rekao da je to „veliko pitanje“, te je izrazio zabrinutost.\n„Moramo da budemo spremni“ za nove problematične mutacije virusa, upozorio je, apelujući na zemlje da povećaju svoje kapacitete za sekvenciranje genoma.\n„To je surovi podsetnik da virus i dalje ima izuzetnu moć nad ljudskim bićem“, upozorio je Kluge.\nOd 53 zemlje u evropskom regionu SZO-a, koji uključuje i nekoliko zemalja centralne Azije, u 37 su registrovani slučajevi zaraženih sojem virusa iz Britanije, a u 17 slučajevi zaraženih sojem koji je prvi put identifikovan u Južnoj Africi.\nIako se stiče utisak da je borba protiv pandemije sada teža nego u decembru kada su prve vakcine ušle u upotrebu, Kluge je optimističan.\n„Biću iskren, mislim da je tunel (ka svetlosti) malo duži nego što sam mislio krajem decembra, ali biće savladiv i biće veća efikasnost kada je reč o prevenciji ove godine“, rekao je.\n„Rešenje i strategija ne postoje. Moramo da budemo bolji u onome što radimo i postajemo sve bolji.“\nSoj virusa korona koji je prvi put identifikovan u Ujedinjenom Kraljevstvu se širi u SAD i može da postane dominantan, upozorio je u četvrtak dr Entoni Fauči, direktor američkog Instituta za alergije i infektivne bolesti, preneo je Si-En-En.\n„Izgleda da se veoma brzo širi sa čoveka na čoveka“, rekao je Fauči i dodao da nove studije ukazuju da bi on mogao da bude smrtonosniji, te da bi mogao da izazove težu kliničku sliku.\nOd ukupno 26,6 miliona registrovanih slučajeva u SAD do sada je potvrđeno najmanje 618 slučajeva zaraženih novim sojevima virusa u 33 države, pokazuju podaci američkog Centra za kontrolu i prevenciju bolesti.\nPojava mutacija virusa koje su prvi put registrovane u Ujedinjenom Kraljevstvu (B.1.1.7), Južnoj Africi (B.1.351) i Brazilu (P.1) može da rezultira još jednim skokom broja zaraženih, rekao je dr Majkl Osterholm, direktor Centra za istraživanje i politiku o zaraznim bolestima sa Univerziteta u Minesoti.\nSoj iz Britanije je već na putu da „za nekoliko nedelja“ postane dominantan na žarištima virusa, kao što su Florida i Južna Kalifornija, saopštila je kompanija Heliks koja vrši testiranja i koja je pomogla da se otkrije najveći broj slučajeva zaraženih u SAD.\nFauči je rekao da jedini način da se spreči da sojevi virusa postanu dominantni jeste sprečavanje njihovog širenja sa čoveka na čoveka tako što će se poštovati mere prevencije i vakcinisati što veći broj ljudi u što kraćem roku.\nOn je izrazio nadu na Tviteru da će podaci podržati vakcinaciju dece starijih uzrasta do kraja proleća ili početka leta.\nAmerička Administracija za hranu i lekove (FDA) je saopštila da planira da iskoristi proces za unapređenje vakcina protiv gripa kao matricu za odobrenje promena vakcina protiv virusa korona u cilju hitnog odgovora na pojavu novih sojeva.\n„Imamo mogućnost i kapacitete da pokušamo da ih sprečimo da postanu dominantni“, rekao je Fauči.\nKluge je ponovio apel SZO-a da bogate zemlje pokažu više solidarnosti prema siromašnim državama koje ne mogu da kupe vakcine, poručivši bogatim da dele svoje doze, pošto budu vakcinisale deo svoje populacije.\nSZO i dalje protiv kovid pasoša\nOd početka vakcinacije do utorka je dato sto miliona doza vakcina, pri čemu je 65 odsto doza dato u zemljama s visokim prihodima. U cilju borbe protiv „vakcinaškog nacionalizma“ SZO je pokrenula Kovaks, globalnu inicijativu za deljenje cepiva da bi se pomoglo siromašnim zemljama. Iako je SZO za to da zemlje izdaju sertifikate o vakcinaciji, Kluge se usprotivio ideji da se za putovanja zahtevaju „vakcinaški pasoši“. „Definitivno ne želimo da imamo situaciju u kojoj imamo tzv. vakcinaške pasoše, to je nešto s čim se definitivno ne slažemo jer će to produbiti nejednakosti“, objasnio je Kluge.\nDve doze i za prethodno inficirane\nVašington – I oni koji su već preležali kovid 19 treba da se vakcinišu, i to sa dve doze cepiva, rekao je još dr Entoni Fauči. „Ako ste imali kovid 19, ipak treba da se vakcinišete. Pošto ponovna infekcija nije uobičajena 90 dana nakon što ste se prvi put zarazili, možete da odložite vakcinaciju tri meseca ako želite. Ali je vakcinacija bezbedna i ako ste preležali kovid 19“, poručio je Fauči na Tviteru. Iako je ranije ove nedelje ukazano na osnovu jedne studije da će onima koji su već bili inficirani virusom korona možda biti potrebna samo jedna doza vakcine, Fauči je to ipak demantovao.\nHans KlugeKorona virusvakcinavakcinacijaŽeneva


ERIO | Novinsko-informativna agencija Roma\nNovo predsedavanje EU preuzeto od strane Italije, započeto u julu do decembra 2014.godine je prvo u novom EU triju predsedovanja (Italija, Letonija i Luksemburg). Italijansko predsedovanje se dešava u ključnom trenutku za Evropsku uniju. EU se nalazi u fazi obnove od ekonomske krize a Evropski parlament i Komisija započinju svoje nove mandate kreirajući prilike za povratak na osnivajuće vrednosti EU-a ...\tRead More »\nEvropski parlament je jedino direktno birano telo Evropske unije (EU) i jedna od najvećih demokratskh skupština u svetu. On predstavlja narod EU. Evropski parlament ko-usvaja EU zakone zajedno sa predstavnicima država članica. Napredak ultra-desničarskih partija i partija koje propagiraju ksenofobične i rasističke ideje na izborima 22-25 maja – uz 79 članova Evropskog parlamenta koji su došli iz takvih partija – ...\tRead More »


Srpski državljani oteti u Libiji ubijeni u vazdušnom napadu\nBEOGRAD - Dvoje službenika ambasade Srbije u Libiji, koji su oteti u novembru, najverovatnije su poginuli u američkim vazdušnim napadima na baze Islamske države u Libiji, potvrdio je danas šef srpske diplomatije Ivica Dačića i napomenuo da se čeka zvanična potvrda libijskih organa i identifikacija.\n"Informacija još nije zvanično potvrđena od strane libijskih organa. Očekuje se identifikacija, ne možemo sa sigurnošću da potvrdimo, ali smo dobili fotografije koje jasno ukazuju da je ta informacija najverovatnije tačna", rekao je Dačić na vanrednoj pres konferenciji.\nŠef srpske diplomatije je saopštio da je o pogibiji obavestio porodice naših službenika, da je sa njima razgovarao i premijer Aleksandar Vučić i u narednim danima će biti organizovan prevoz njihovih tela i sahrana u Srbiji i komemoracija u ministarstvu.\n"Na žalost, mi smo juče popodne dobili informacije da je u tom napadu nastradalo više stranih državljana, među kojima su i dvoje službenika naše ambasade", rekao je Dačić na konferenciji za novinare.\nTanjug je ranije danas preneo informaciju o pogibiji dvoje srpskih zatočenika ISIS, na osnovu informacije Libija Heralda, koju je agenciji dostavio zamenik glavnog urednika tog lista.\nVozač i službenik srpske ambasade u Libiji, Jovica Stepić i Slađana Stanković, oteti su 28. novembra prošle godine.\nDačić je rekao da će Srbija tražiti objašnjenje od vlasti SAD i libijskih vlasti kako je do ovoga došlo:\n"Tražićemo zvanične informacije i objašnjenje od Libije i SAD o tome kakva su bila njihova saznanja i odabir lokacija i ciljeva ", rekao je Dačić, dodavši da zvanični Beograd niko iz Vašingtona nije obavestio da će napad biti izveden.\n"Danas ćemo uputiti notu a jutros smo razgovarali sa predstavnicima američke ambasade", rekao je ministar.\nPentagon je ranije saopštio da je u Sabrati izveo napad na uporište ID i da je glavna meta bio terorista povezan sa napadima u Tunisu. U izveštaju američkih vlasti se navodi da je ubijeno oko 40 ljudi u "kampu za obuku ID", ali se ne spominju strani državljani.\nPrema Dačićevim rečima, najveći deo nastradalih su Tunižani koji se nalaze u Libiji, a meta je bio kamp za koji se sumnja da pripada Islamskoj državi i "tu su bili smešteni strani državljani".\n"Od BIA smo dobili informaciju o tačnoj lokaciji", rekao je Dačić.\nNačelnik bezbednosti BIA Ivan Todorov rekao je da smo "mi znali gde je zgrada".\n"Mi smo sa partnerskim službama došli do lokacije i grupe koja povezana sa IS, i u saradnji sa libijskom i partnerskim službama dobili informaciju", kazao je on.\nTodorov je naveo da su srpske obaveštajne službe i partnerske službe imale lokaciju na kojoj se nalaze i oteti i grupa odgovorna za njihovu otmicu, a da su lokalne vlasti čekale "pravi trenutak za ozbiljnu akciju".\nDacicć je istakao da je džava učinila sve što je mogla da oslobodi dvoje srpskih državljana, da su od trenutka otmice neprestano vođeni pregovori sa zvaničnim libijskom službom pezbednosti i da se očekivao pozitivan ishod.\nČak je, kako je rekao, i ove nedelje bilo nagoveštaja da će biti pozitivnog ishoda.\n"Mi smo od prvog dana vodili pregovore, nismo mogli vojno da intervenišemo, ali pregovori su bili u toku i bili smo blizu rešenja", rekao je Dačić.\nPrema njegovim rečima, otmičari su kontaktirali sa porodicama i imali su samo finansijske zahteve prema njima i zato se, izmeduj ostalog, očekivalo da se situacija reši na pozitivan način.\nMeđutim, dodao je Dačić, njihovi finansijski zahtevi su bili nemogući i za porodice i za državu.\n"Da nije bilo bombardovanja, ne bi bilo ovakvog ishoda. Interes otmičara nije bio da ih ubiju, već su imali isključivo finansijski motiv. Mi nismo mogli da ih ispunimo, ali smo nastavili sa pregovorima", rekao je Dačić.\nNa pitanje ko su otmičari, Dačić je rekao da je prema našim informacijama reč o kriminalnoj grupi za koju se smatra da je povezana sa Islamskom državom koja ima veze sa islamističkim oganizacijama a da su Amerikanci rekli da je reč o kampu za obuku ekstremista povezanih sa napdima u Tunisu .\nIstovremeno, Dačić je rekao da se istraga o događaju koji prethodio otmici nastavlja i da ako budu otvrđene nepravilnosti snosiće odgovornost.\n"Preduzete su mere radi utvrđivanja činjenica zašto je do toga došlo , da li je bilo nepravilnosti u radu ili prilikom izdavanja dozvole za to putovanje", dodao je Dačić.\nOn je naveo da je sve vreme razmatrano i da li Srbija treba da zatvori ambasade u Damasku, Tripoliju i nekim drugim gardovima, koje su tamo ostale zbog dobrih odnosa sa tim zemljama i zbog toga što su i te zemlje tokom bombardovanja Jugoslavije ostavile otovrene svoje ambasade.\n"Ambasador Potežica je smatrao da ambasada treba da ostane. U Tripoliju ima još 30 drugih ambasada. Tamo ima više grana vlasti koje su suprotstavljene , neke su povezane sa islamističkim organizacijama kao tamo gde se dogodio napad", objasnio je Dačić.\n« Oteti srpski državljani poginuli u vazdušnom napadu? Dačić: MSP i službe nisu kontaktirale sa otmičarima »


Akcije dobrovoljnog davanja krvi i tokom leta - Grad Prokuplje\nAkcije dobrovoljnog davanja krvi i tokom leta\nZavod za transfuziju krvi iz Niša, u saradnji sa Crvenim krstom i Domom kulture, po 15. put ove godine organizovao je akciju dobrovoljnog davanja krvi.\nBez obzira na velike vrućine i sezonu godišnjih odmora, humanost Prokupčana nije izostala.\n-Leto je period kada se zbog sezone godišnjih odmora pozivu dobrovoljnog davanja dragocene tečnosti odazove manji broj ljudi. Međutim, svaka prikupljena jedinica krvi nekome može da spasi život i zbog toga smo zahvalni svakom pojedincu koji pristupi davanju dragocene tečnosti, izjavio je dr Dragan Virijević iz niškog Zavoda za transfuziju krvi i dodao da će naredna akcija u Prokulju biti organizovana 22. jula.\nU današnjoj akciji, krv je dalo više od 20 naših sugrađana.\nSekretar Crvenog krsta, Dragan Subotić, istakao je da su tokom prošle nedelje u prostorijama prokupačke Elektrodistribucije organizovane dve akcije dobrovoljnog davanja krvi, gde je prikupljeno više desetina jedinica dragocene tečnosti.


Pravila o zaštiti privatnosti – Locanda Cavalli, zvanični veb sajt | Pansioni u Mestru\nOva Izjava o zaštiti privatnosti se odnosi na veb sajt www.locandacavalli.com koji je u vlasništvu i kojim upravlja objekat Locanda Cavalli. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: www.locandacavalli.com. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na info@locandacavalli.com .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na info@locandacavalli.com . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na info@locandacavalli.com . Takođe, svoja pitanja i nedoumice možete da uputite lokalnim organima za zaštitu podataka.


Generalni konzul Branislava Perin Jarić je 06. oktobra 2018. godine zajedno sa gradonačelnicom Hildena Brigite Alkenings otvorila međunarodno pesničko veče u Hildenu koje je organizovao grad Hilden i Jugoslovensko-nemački kulturni savez. Generalni konzul Perin je pozdravila prisutne poštovaoce poezije i proze i ukazala da je Severna Rajna Vestfalija od velike važnosti za Republiku Srbiju. Podsetila je da u ovoj pokrajini živi i najveća srpska zajednica u Nemačkoj i da je poseta Predsednika Republike Srbije u maju ove godine bila baza za dalje produbljivanje i inteziviranje, ne samo političkih i privrednih, već i kulturnih odnosa između Srbije i Severne Rajne Vestfalije. Perin je istakla da ovi odnosi sežu stotinama godina unazad u vremena kada su Vuk Karadžić i Volfgang Gete sarađivali, kada su braća Grim prevodila naše narodne pesme, umotvorine i priče i obrnuto kada je pesnik Aleksa Šantić prevodio pesme Hajnriha Hajnea. Ukazala je i da je srpski nobelovac i izvesno vreme i srpski ambasador u Berlinu Ivo Andrić bio veliki poštovalac nemačke poezije, kao i Laza Lazarević i Branko Radićević. Perin je istakla da su svi oni gradili kulturne mostove između naša dva naroda i da je naš zadatak da njihovo delo nastavimo i inteziviramo i ukazala da ovom pesničkom večeri dajemo značajan doprinos tome.


Pod Lupom – Poziv na press konferenciju – Pod Lupom\nPod Lupom – Poziv na press konferenciju\nPozivamo Vas na konferenciju za novinare Koalicije ”Pod lupom” koja će se održati 2. septembra (petak) 2016. godine sa početkom u 11.00h u Press sali (3/II) Parlamentarne skupštine Bosne i Hercegovine u Sarajevu.\nPovod press konferencije je predstavljanje Prvog preliminarnog izvještaja o posmatranju predizbornog perioda u Bosni i Hercegovini. Koalicija ”Pod lupom” želi ukazati javnosti na uočene nepravilnosti i nepoštivanje Zakona u periodu prije zvaničnog početka izborne kampanje, te pozvati nadležne institucije da reaguju.\nPored navedenog, Koalicija će najaviti monitoring medija i monitoring izborne kampanje koja počinje 2. septembra.\nLjubazno vas molimo da se odazovete ovom događaju i na taj način date doprinos unapređenju izbornog procesa u BiH.


SREBRENICA, Odbornici Skupštine opštine Srebrenica usvojili su na današnjoj tematskoj sjednici nacrt budžeta za 2016. godinu u iznosu od 7.300.000 KM, što je za oko 400.000 KM više od planiranog ovogodišnjeg budžeta ili za oko 850.000 KM manje od rebalansiranog budžeta za ovu godinu.\nNačelnik Odjeljenja za finansije opštine Srebrenica Vesna Kočević rekla je Srni da u planirani nacrt budžeta nisu uvrštena sredstva dobijena od Vlade Srbije nakon Investiciono-razvojne konferencije za Srebrenicu.\n“Prije te konferencije izrada plana budžeta bila je u toku i tada nismo ni znali da ćemo dobiti novac. Prema uputstvu Ministarstva finansija Republike Srpske, dobijeni novac od Vlade Srbije u iznosu od 2.000.000 evra prikazaćemo kao suficit budžeta za ovu godinu i početkom iduće godine moramo pristupiti izradi rebalansa budžeta kako bismo uvrstili i dobijeni novac”, pojasnila je Kočevićeva.\nKočevićeva je istakla da je prethodno neophodno izraditi program raspodjele sredstava koji bi trebalo da usvoji Skupština opštine.\nKada se na iznos od 7.300.000 KM, koliki je planirani budžet za narednu godinu, doda još 3.900.000 KM koje je uplatila Srbija i 500.000 KM koje je obećala Vlada Republike Srpske, ova opština će u narednoj godini raspolagati sa ukupno oko 11.700.000 KM ili za oko 3.600.000 KM više od rebalansiranog budžeta za ovu godinu.\nOdbornici su danas donijeli i odluku kojom su odobrili da opština izdvoji do 550.000 KM za kupovinu devastiranog kompleksa drvne industrije u Zelenom Jadru kod Srebrenice, da bi te objekte ponudila investitorima i pokušala oživjeti drvopreradu, te omogućila zapošljavanje u novim pogonima drvne industrije.\nPrije rata u pilani i fabrikama stolica, namještaja, parketa i svezaka u Zelenom Jadru bilo je zaposleno oko 3.000 radnika, a ovaj kompleks još nije privatizovan.\nNakon dvije neuspješne licitacije, uskoro predstoji njegova prodaja po slobodnoj pogodbi, a opština namjerava da ga otkupi i formira drvoprerađivačku industrijsku zonu za koju već postoji značajna infrastruktura. Srna\nTagovi: nacrt budzetaodbornicisrebrenicavesna kocevic


Vukadinović i Pejić: Izlaznost oko 45 odsto, više zbog korone nego zbog bojkota | N1 Srbija\nVukadinović i Pejić: Izlaznost oko 45 odsto, više zbog korone nego zbog bojkota\n15.06.2020. |10.07 |\nGlavni urednik Nove srpske političke misli (NSPM), Đorđe Vukadinović, i direktor agencije za istraživanje javnog mnjenja "Faktor plus", Vladimir Pejić, izjavili su za N1 da će izlaznost na izborima 21. juna biti oko 45 odsto, na šta će, kako su naveli, više uticati atmosfera usled panedmije koronavirusa nego kampanja za bojkot izbora. I Faktor plus i NSPM predviđaju da jedino SNS i SPS sigurno prelaze cenzus, dok se veliki broj izbornih lista vrti oko praga od tri odsto.\nPoslednje istraživanje agencije Faktor plus pokazuje da će cenzus preći šest lista. Prema tom istraživanju lista SNS-a bi osvojila 58,2 odsto glasova, na drugom mestu bili bi socijalisti sa 12,5 odsto, a u parlament bi još ušli i SPAS Aleksandra Šapića sa 4,9 odsto, Pokret slobodnih građana Sergeja Trifunovića i Srpska radikalna stranka sa 3,4 odsto, kao i pokret "Metla 2020" sa tri odsto, objasnio je Pejić u Novom danu TV N1.\nDodao je da je čitav niz stranaka jako blizu cenzusa, pre svega Ujedinjena demokratska Srbija, Zavetnici, i pokret Dosta je bilo koji bi, prema njegovim rečima, mogao da bude iznenađenje izbora.\nPejić je, međutim, istakao da je jako teško imati precizne prognoze na dva do tri odsto, te da su greške moguće i da ih verovatno ima.\nVukadinović je kazao i da istraživanje NSPM pokazuje da jedino SNS i SPS sigurno prelaze cenzus. SNS je tu negde na 59 odsto, a "može da gađa" i do 61 odsto, dok je SPS dvocifren i jedina dilema je da li će biti bliže 10 odsto ili 15 odsto, kazao je on.\nVukadinović, međutim, ističe da je glavno pitanje predstojećih izbora to kolika će biti izlaznost.\n"Radili smo istraživanja, i bojkot ne stoji toliko sjajno u javnosti", ukazao je Vukadinović ističući da je kampanja za bojkot izbora bila loša, slaba i mlaka, te da je i osipanje bloka za bojkot, odnosno odluka Sergeja Trifunovića, pokreta Dosta je bilo, ali i Zorana Živkovića i udruženja "1 od 5 miliona" da izađu na izbore, ostavila određene posledice.\n"Sve preko 45 odsto izlaznosti bilo bi iznenađenje, a malo više preko toga čak i sumnjivo. To je vrlo konzervativna i procena skoro naklonjena režimu", rekao je Vukadinović ističući da se neće ispuniti očekivanja bojkotaša da izađe oko 30 odsto glasača, kao na referendumu u Severnoj Makedoniji i na loklanim izborima u Albaniji.\nIzlaznost manja od 50 odsto ima određeni psihološki efekat, ali to ne znači da će izbori biti nezakoniti, naveo je Vukadinović. Na manju izlaznost će, kako je rekao, više uticati atmosfera usled pandemije koronavirusa, nego kampanja za bojkot.\nPejić se nadovezao i da istraživanja Faktor plusa predviđaju izlaznost od oko 46 odsto. "Oko izlaznosti se vrlo slažem, jer i mi dobijamo oko 46 odsto, uz napomenu da ima jedan broj ljudi koji još uvek razmišljaju (...) Slažem se oko atmosfere vezane za koronu. Što se tiče neopredeljnih, oni koji će glasati za SNS i SPS, uglavnom su se već opredelili, dok će oni neopredeljeni poslednjih dana prelomiti", očekuje on.\nDirektor Faktor plusa kazao je i da bi opoziciona scena u Srbiji morala da bude jača u svakom smislu, i opozicionim strankama savetuje da se udruže, i da u javnost iznesu jasne stavove o ključnim pitanjima, poput Kosova, ulaska u EU, odnosa prema Rusiji i saradnje sa NATO, umesto što se bave sporednim stvarima.\nVukadinović je, s druge strane, ocenio da je Aleksandar Vučić taj koji je ubio politički život u Srbiji. Opoziciji, kako je rekao, može da zameri što se nije udružila ili u odluci da bojkotuje izbore ili u odluci da na njih izađe, ali je uveren da je za slabost političke scene najodgovornija vlast. Podsetio je da su neke ugledne agencije predviđale ulazak radikala i Šapića u parlament čak i kada je cenzus bio pet odsto, a da je sada pitanje da li bi prešli i sniženi cenzus od tri odsto, što je, prema njegovoj oceni, pokazatelj šta je SNS napravila od političke scene.\nVukadinović je ukazao da bi iznenađenje izbora, i to neprijatno za vlast, moglo da bude to da ipak niko osim SNS-a, SPS-a i manjina ne pređe cenzus i da ispadne da su "džabe krečili". Podsetio je da se izbori inače raspisuju kako bi se smanjile političke tenzije, a kako god se izbori 21. juna u Srbiji budu završili, oni neće ispuniti tu osnovnu funkciju.\nPejić je dodao da će tenzije splasti posle samih izbora, ali ne zadugo, jer se nekako oseća da je ovo priprema za predsedničke i beogradske izbore koji će biti održani 2022. godine, tako da nakon kratkog predaha očekuje porast tenzija na političkoj sceni.\nĐorđe Vukadinović Vladimir Pejić Nova srpska politička misao Faktor Plus istraživanje javno mnjenje Izbori 2020 bojkot izbora\nVukadinović: Uloga Dačića je kao uloga čuvara plaže u zimskim mesecima 22.10.2020.\nKazem ja, SNS ce vladati bar jos 15-20 godina, bice nas oko milion i po manje i bicemo ovde gde smo i sada. To je optimisticna procena...\nI 45 odsto izlaznosti je dobar procenat stanovništva.


Aktivnosti učenika ITHS-a u novom polugodištu | ITHS\nU nedelji između 25. februara i 3. marta mnogo toga nas očekuje, a povoljne ishode i zapažene nastupe već sada možemo da najavimo.\nNaime, učenici naše škole će ove nedelje predstavljati ITHS na opštinskom takmičenju u košarci. Četvrtfinale, koje će se igrati protiv Medicinske škole, sasvim sigurno će biti vrlo uzbudljivo, a od naše ekipe, koju čine Vladan Musić, Vladimir Kostić, Vojin Ćirković, Dimitrije Stojiljković, Luka Mateski, Ognjen Adjančić, Lazar Spasić, Marko Kaip, Nikola Andrić, Uroš Paunović, Luka Vujačić, Sergej Nikolić, Nikola Filipović i Marko Marić, očekuje se puno, i to sasvim opravdano!\nNe sumnjamo da će rad profesora Vladimira Miljkovića i Nenada Vukajlovića uroditi plodom i naše košarkaše dovesti do uspeha!\nKada je reč o jezicima i književnosti, aktivnosti su podjednako zastupljene i na tim poljima.\nOvonedeljna takmičenja koja nam predstoje jesu opštinsko takmičenje recitatora, opštinski nivo takmičenja Književna olimpijada, kao i školsko takmičenje iz engleskog jezika.\nNa takmičenju recitatora našu školu će predstavljati Ivan Makević, sa pesmom „Balada o predvečerju” Stevana Raičkovića, Nikola Miranović, sa pesmom „Tri pesme o poplavama” Ognjena Obradovića, Nikola Ivanović sa kolažom epskih narodnih pesama: „Musić Stefan”, „Kneževa kletva” i „Boj na Kosovu”, Filip Veličković, sa pesmom „Nikad samlji nego krajem jula” Ivana V. Lalića.\nMentor učesnika je profesor Mladen Stanić, i sam dugogodišnji recitator.\nSvoje znanje iz književnosti na takmičenju koje organizuje Društvo za srpski jezik i književnost pokazaće Aleksanar Simić, Jakša Tanasković, Đorđe Đorđić, Saša Matijević i Matilda Milisavljević.\nKroz rad sa profesorom Mladenom Stanićem potrudiće sa da znanja iz književnosti pokažu na Književnoj olimpijadi.\nNaše profesorke engleskog jezika Biljana Grujičić i Svetlana Stojilković organizvovaće, takođe ove nedelje, školsko takmičenje u engleskom jeziku kako bi se ITHS kao moderna i savremena škola i na ovom takmičenju pokazala u što boljem svetlu.


Vesti online / Vesti / Srbija / Upozoravajuće: Sukob crkve i države bio bi fatalan po Srbiju!\nVestionline, Sputnjik.rs A\nUpozoravajuće: Sukob crkve i države bio bi fatalan po Srbiju!\nKada dođe do trzavica i razmimoilaženja u ključnim stavovima između crkvenih otaca i državnog vrha, pogotovo ako se radi o vrhunskom nacionalnom interesu kao što je Kosovo i Metohija (KiM), to ne da ne može da ostane neprimećeno u javnosti, već izaziva buru i podstiče sumnje.\nNedavna polemika između pojedinih jerarha SPC i pripadnika srpskog državnog vrha iznova je podstakla polemike o odnosu crkve i države. Međutim, ona je nadišla dosadašnje slične rasprave zbog jedinstvene teme o kojoj do sada između SPC i države nije bilo neslaganja - Kosovu i Metohiji.\nJedinstvo je sada, naizgled i retorički narušeno i postavlja se pitanje koliko sukob crkve i države može da ugrozi srpsku poziciju, kada je u pitanju odbrana nacionalnih interesa.\n- Svaka podela i svako izostajanje podrške slabi nacionalni interes - mišljenja je istoričar akademik Ljubodrag Dimić. Crkva se devedesetih godina vratila na scenu, pa i na političku scenu.\nNa subjektima kao što su crkva ili naučne institucije su da daju mišljenje o nekom problemu, dodaje on, ali političku odluku donose političari.\nZa analitičara Dragomira Anđelkovića, sukob države i crkve je nešto što se po svaku cenu mora izbeći.\n- Sukob crkve i države on vidi kao veću opasnost nego što je strana agresija. I crkva i država moraju da izbegnu sukob, jer na to nemaju pravo - izjavio je Anđelković.\nBez obzira na povremene varnice, Anđelković veruje da se na čelu i crkve i države nalaze nacionalno odgovorni ljudi, koji neće dozvoliti da crkva i država budu uvučene u sukob.\n* O čemu govori Haradinaj, a o čemu Tači?\n* Srbi masovno napuštaju kosovske bezbednosne snage\nSa druge strane, napominje on, javnost mora da zna da je onaj ko izaziva sukob opasnost za srpske interese i da mora da se stane na stranu onoga ko je u tome pasivan, odnosno u defanzivi.\nOdnosi SPC i države imali su trzavice i ranije, pogotovo tokom devedesetih godina. Tada je kao grom odjeknulo saopštenje Sabora SPC, u kome se crkva založila za obnovu monarhije. Pojedine vladike, poput Amfilohija i Atanasija, nalazile su se u prvim redovima kada su studenti u zimu 1995-1996. godine demonstrirali protiv izborne krađe, a sâm patrijarh Pavle predvodio je litiju koja je probila policijski kordon u beogradskoj Kolarčevoj ulici.\nNe bi trebalo zaboraviti ni da je neposredno pre i nakon NATO agresije 1999. godine tadašnji vladika raško-prizrenski Artemije bio jedan od glavnih političkih vođa Srba sa KiM, a da je na njega tadašnja srpska vlast (koalicija SPS - JUL - SRS) gledala kao na političkog konkurenta.\nPosle 5. oktobra između novih vlasti i crkve nije bilo značajnijih sukoba, osim onog izazvanog odbijanjem crkve da, zbog raskola u Makedoniji, dozvoli proslavu makedonske državnosti u manastiru Prohor Pčinjski. Oko glavnih nacionalnih i državnih pitanja crkva i država su u načelu bile saglasne.\nSRBIJA Haradinaj: Sprečio sam podelu Kosova


MDS Net@work 2016 – Digitalna predstava – ICT Vesti\nKompanija MDS informatički inženjering u saradnji sa svojim partnerom kompanijom CISCO organizuje tradicionalnu MDS Net@work konferenciju koja će ove godine biti održana 3. marta u hotelu Crowne Plaza u Beogradu sa početkom od 10 časova.\nNaziv konferencije je “Digitalna predstava” MDS Net@work 2016 i prema predviđanjima organizatora očekuje se oko 300 eminentnih stručnjaka i gostiju iz Srbije i regiona.\n“Na konferenciji želimo da vam predstavimo studije slučaja iz oblasti Cloud rešenja i implementiranih mrežnih sistema u realnom okruženju, kao i značaj bezbednosti i bezbednosnih provera na koorporativnom nivou, unutar kompanija i u spoljnom radnom okruženju. Prolazeći kroz mrežu IT izazova, želimo da Vam prenesemo naša iskustva i znanja u implementaciji rešenja sa “ivice” digitalnih i sigurnosnih tehnologija” – izjavio je Slaviša Čapkunović direktor prodaje MDS-a.\nViše o kompaniji MDS informatički inženjering možete saznati na www.mds.rs\ncisco, digitalna predstava, mds konferencija


Govori - 2000. godina\nPrilikom donošenja Zakona o Centralnoj banciPodgrorica, u Skupštini - 04.10.2000. godineLink\nGovor gospodina Ljubiše Krgovića* u Skupštini Crne Gore prilikom donošenja zakona o Centralnoj banci 4. 10. 2000. god. Poštovani poslanici, uvaženi Predsjedniče,\nDonošenjem Opšteg imovinskog zakonika i osnivanjem banaka i štedionica i izdavanjem sopstvenog novca utemeljena je monetarna vlast, stvoren je bankarski sistem u rnoj Gori. Poštovani Predsjedniče, uvaženi poslanici, Prošlo je dosta vremena od tada, a istorijsko iskustvo nas uči da su Crnogorci doživljavali ekonomski i društveni napredak i blagostanje mjereno osnovnim parametrima ekonomskog i društvenog razvoja, kada su samostalno mogli da donose političke i ekonomske odluke i da neposredno pregovaraju o svojoj budućnosti sa svim relevantnim činiocima. No, to je bio slučaj i kada je Crna Gora bila samostalna država i u periodu poslije Drugog svjetskog rata, kada je, primjera radi, guverner Narodne banke Crne Gore bio ravnopravan član Savjeta guvernera NBJ, kao najvećeg organa monetarne vlasti u bivšoj Jugoslaviji. To nije bio slučaj u periodu između dva svjetska rata kada je u doba bivše Jugoslavije propao bankarski sistem u Crnoj Gori i nije bio slučaj u doba Savezne Republike Jugoslavije. Crna Gora je početkom ove decenije prenijela svoje nadležnosti iz oblasti monetarnog sistema na savezni nivo, a kao rezultat toga imali smo sljedeće:\npersonalnim promjenama omogućeno je diskriminisanje banaka i privrede Crne Gore od strane NBJ i direktne štete po tom osnovu koje prelaze 200 miliona DEM. Paralelno sa ovim Crna Gora je diskriminisana i direktno oštećena preko izvršenja saveznog budžeta poreskim mjerama, u oblasti carina, spoljne tgrovine, osiguranja i pokušajem tretmana Crne Gore kao okupiranog područja od strane tzv. saveznih institucija. Kao finale imamo ponižavajuće i još uvijek važeće ustavne promjene koje Crnu Goru svode na nivo najmanjih opština u Srbiji, onemogućavaju bilo kakav uticaj na (pored ostalog) monetarnu politiku, ozdravljenje bankarskog sistema i ono što je posebno važno regulisanje odnosa sa međunarodnim finansijskim organizacijama. Vlada Crne Gore je na bazi svojih ustavnih ovlašćenja, uredbama i odlukama krajem prošle godine preuzela nadležnosti iz oblasti monetarnog i finansijskog sistema. Uvođenjem marke kao paralelne valute, zaustavljeni su negativni trendovi i ostvareni vrlo vidljivi pozitivni efekti za privredu i stanovništvo.\nPoštovani poslanici, uvaženi Predsjedniče, Zakon o Centralnoj banci Crne Gore predstavlja osnovu za reformu finansijskog sistema, bez koje nema daljeg napretka u procesu privatizacije i ozdravljenja crnogorske ekonomije i dolaska kvalitetnih investitora u Crnu Goru.\nDonošenje ovog zakona omogućava stvaranje pretpostavki za uključivanje u međunarodne finansijske institucije. Ovim Zakonom formira se Centralna banka, kao samostalna organizacija, odgovorna za monetarnu politiku, uspostavljanje i održavanje zdravog bankarskog sistema i efikasnog platnog prometa u Republici.\nCentralnom bankom upravlja Savjet, čija se najznačajnija ovlašćenja odnose na utvrđivanje politika u skladu sa funkcijama banke; usvajanje propisa, preporuka i naloga koje izdaje Centralna banka; odlučivanje po zahtjevima za izdavanje i oduzimanje dozvola za rad banaka, finansijskih institucija i sistema platnog prometa, utvrđivanja opštih smjernica za poslovanje Centralne banke itd. S obzirom na ovlašćenja koja imaju, za članove Savjeta se mogu birati samo lica sa priznatim integritetom, koja će svoju dužnost u Centralnoj banci obavljati na takav način, da svoje lične interese ili interese sa njim povezanih lica, neće stavljati ispred interesa Centralne banke i njenih komitenata. U svom poslovanju Centralna banka je ovlašćena da, iz svojih sredstava, daje kredite poslovnim bankama u cilju održavanja dnevne likvidnosti, pod zakonom propisanim uslovima, ali joj je zabranjeno da takve kredite daje Vladi ili drugim pravnim i fizičkim licima. Centralna banka rukuje deviznim rezervama, osim onim za koje su ovlašćene poslovne banke i vrši nadzor nad primjenom propisa o deviznom poslovanju. U odredbama ovog Zakona može se prepoznati i potreba za rekonstrukcijom sistema platnog prometa, odnosno za racionalizacijom dosadašnjih funkcija Zavoda za obraćun i plaćanja. Centralna banka će svojom kontrolnom funkcijom obezbjeđivati finansijsku disciplinu tako što će kontrolisati, ne samo zakonitost poslovanja banaka i finansijskih institucija kojima je izdala dozvolu za rad, već će kontrolisati i njihov bonitet. Ukoliko kod određene banke otkrije nepravilnosti primijeniće i odgovarajuće mjere, uključujući i likvidaciju. Zbog mogućnosti vođenja nerealne knjigovodstvene evidencije banaka, Centralna banka može primjenom međunarodnih računovodstvenih standarda, zahtijevati od banaka i finansijskih institucija informacije o njihovom poslovanju i finansijskoj poziciji. Iako je Centralna banka nezavisna i samostalna, predviđeno je vršenje revizije računa, evidencija i bilansa koje će vršiti međunarodno priznat, nezavisni revizor, a za kontrolu poslovanja na nivou Centralne banke predviđen je generalni inspektor. Poštovani poslanici, uvaženi Predsjedniče, Pored toga što će donošenje ovog i drugih zakona omogućiti nastavljanje procesa reformi i izgradnju institucionalne strukture primjerene tržišnoj ekonomiji, on će u Crnoj Gori omogućiti stvaranje preduslova za integrativne procese sa najbližim okruženjem u regionu i uključivanje u evropske i transatlanske strukture. * U vrijeme donošenja Zakona o Centralnoj banci gospodin Krgović obavljao je funkciju potpredsjednika Vlade RCG za finansijski sistem. U martu 2001. Skupština Republike imenovala ga je za predsjednika Savjeta CBCG.


(FOTO) (Ne)zadovoljni građani na oba protestna mjesta | Banjaluka.net\n(FOTO) (Ne)zadovoljni građani na oba protestna mjesta\nNa Trgu Krajine ispred tržnog centra Boska već su se počeli okupljati građani koji su stigli iz svih dijelova RS, na skupu podrške aktuelnoj vlasti, te kako bi iskazali nezadovoljstvo politikom Saveza za promjene na državnom nivou.\nNekoliko desetina građana već se nalazi na Tgu Krajine noseći zastave Republike Srpske i brojne transparente podrške aktuelnoj vlasti u manjem bh. entitetu. Do sada su stigle veće grupe iz Dervente i Srbca, a očekuje se dolazak građana i iz drugih gradaova.\nDesetak autobusa je stiglo i iz Modriče, a prema najavama na mitingu podrške vlasti očekuje se dolazak uzmeđu 150 i 200 autobusa.\nS druge strane u parku Mladen Stojanović također se okupljaju građani koji podržavaju opoziciju u RS-u, odnosno Savez za promjene. Na taj skup već su stigli Branislav Borenović, predsjednik PDP-a i Dragan Čavić, predsjednik NDP-a.\nNjih dvojica su u dobrom raspoloženju razgovarali s nekim od građana koji su ranije pristigli na lokaciju na kojoj će danas biti održan protest opozicije.\nJoš uvijek je neizvjesno da li će Savez za promjene organizirati najavljenu protestnu šetnju prema Narodnom pozorištu, jer postoji opasnost da bi moglo doći do sukoba sa demonstrantima okupljenim na Trgu Krajine.\nU 11 sati predsjednik SDS-a Mladen Bosić održat će sastanak s ministrom unutrašnjih poslova RS-a Draganom Lukačom, nakon čega će biti poznato da li će protestna šetnja biti održana.\nNa ulicama je veliki broj policajaca, a najavljeni protesti trebali bi početi u 12 sati u parku Mladen Stojanović i 13 sati na Trgu Krajine.


Labudoliki paunovi moraju umreti | POGLED IZ SVEMIRSKOG BRODA\nTag Archives: Labudoliki paunovi moraju umreti\nNovi horor-triler Milana Aranđelovića ”Balada meda i krvi”\nPosted by sfpogled on October 9, 2016\nIzdavačka kuća Otvorena knjiga najavljuje novi roman Milana Aranđelovića „Balada meda i krvi“, javlja Art-Anima. Knjiga bi trebalo da izađe iz štampe do početka ovogodišnjeg Beogradskog sajma knjiga.\nReč je o satiričnom horor-trileru čija je radnja smeštena u 2168. godinu gde sve funkcioniše upravo onako kako smo mi to danas zamesili.\nMladi bračni par Dušan i Alda Majer zajedno sa svoje dvoje dece, blizancima Višnjom i Kiršeom, odlaze na višednevni izlet u maleni Argentopolis. Ono što je zamišljeno kao porodično-pravoslavno uživanje u prirodi poprima sasvim drugi tok kada Višnja i Kirše nestaju bez traga. Dušan i Alda kreću u potragu za decom a u njoj im pomažu, ili odmažu, čudnovati stanovnici Argentopolisa. Uskoro shvataju da se iza onoga što je isprva delovalo kao obična otmica krije nešto mnogo veće i strašnije, nešto od čega možda zavisi sudbina celog čovečanstva.\nUz plejadu mitoloških likova poput časnih starleta, matorih striptizeta, raspevanih tenora kaktusa koji su se odmetnuli u narodnjačke vode, ratnohuškačkih kladioničara, pasa rata koji pate od međunarodnog teranja, bande potpuno ludog kamenja, veštica koje veruju u magiju Džudit Batler, kao i mnogo, mnogo zombija, Milan Aranđelović, prikazuje društvo današnje Srbije zbog kojeg možete samo da plačete… od smeha.\nMilan Aranđelović je novinar, književni kritičar i urednik veb-magazina „Bookvar“. Prošle godine je objavio horor-triler „Labudoliki paunovi moraju umreti“.\nLeave a comment Posted in knjiga Tagged Balada meda i krvi, Labudoliki paunovi moraju umreti, Milan Aranđelović


Pike se povlači 2020, želi da bude predsednik Barselone\nRaskrinkano u: I domaći mediji se “upecali” na satirični članak španskog Mundo deportiva\nŠtoper Barselone Đerar Pike planira da okači kopačke o klin u 2020. godini, preneo je španski list "Mundo Deportivo".\nPike, koji će tada napuniti 33 godine nema želju da igra još dugo i želja mu je da sa velike scene ode na vrhuncu karijere.\nOsim toga, on ima veoma ambiciozan plan, da se kandiduje na izborima za predsednika Barselone u leto 2021. godine, kada ističe mandat sadašnjem prvom čoveku kluba, Đozepu Mariji Bartomeuu.\nKako prenose mediji na Iberijskom poluostrvu, Pike želi da u stručnom štabu vidi tandem Ćavi Ernandez - Andres Inijesta, dok planira da na poziciji tehničkog direktora bude bivši kapiten, Karles Pujol.\nBartomeu je upoznat sa planovima fudbalera Barselone i on je svestan da će u harizmatičnom fudbaleru imati snažnog protivkandidata u slučaju da se opet bude kandidovao.\nPike je diplomirao u oblasti poslovnog marketinga, što je još jedan veliki plus, a jedan je od osnovača grupacije "Kosmos" koja je partner Međunarodne teniske federacije (ITF) u novom formatu Dejvis kupa.\nOsim toga, njegova velika želja je da unapredi i tenisku sekciju pri Barseloni, a upućeni kažu da ima ideju i da oformi tenisku ligu u kojoj bi se takmičili najbolji evropski klubovi u ovom sportu.\nČlanak indeksiran 09. 01. 2019 Zadnji put osvježen prije 1 godina


Preliminarni elektronski zbornik radova nagradnog konkursa Digitalnog časa Preliminarni elektronski zbornik radova nagradnog konkursa Digitalnog časa – Personal magazin\nMinistarstvo spoljne i unutrašnje trgovine i telekomunikacija obaveštava učesnike nagradnog konkursa Digitalni čas u školskoj 2012/2013. godini da je objavljen Preliminarni elektronski zbornik radova pristiglih na nagradni konkurs. Početkom nedelje, komisija za…\nMinistarstvo spoljne i unutrašnje trgovine i telekomunikacija obaveštava učesnike nagradnog konkursa Digitalni čas u školskoj 2012/2013. godini da je objavljen Preliminarni elektronski zbornik radova pristiglih na nagradni konkurs.\nPočetkom nedelje, komisija za rangiranje i izbor radova pristiglih na nagradni konkurs Digitalni čas u školskoj 2012/2013. godini podnela ministarstvu Izveštaj o stručnoj oceni radova pristiglih na nagradni konkurs.\nNa Konkurs je pristiglo 233 radova, od kojih je 51 rad predložen za nagrađivanje, dok je 229 radova predloženo za ulazak u sastav Elektronskog zbornika. Svi radovi podeljeni su u tri grupe, prema nastavnom predmetu na koji se odnose.\nIz grupe predmeta Matematika, računarstvo, informatika i tehničko obrazovanje prijavljeno je 90 radova, od kojih je predloženo da se u Zborniku objavi 87 radova\n· U grupi za društvene nauke i sport priloženo je 87 radova, od kojih je predloženo da se u Zborniku objavi 86 radova.\n· Iz grupe predmeta prirodnih nauka prijavljeno je 56 radova, od kojih je predloženo da se u Zborniku objavi svih 56 radova.\nPreliminarni elektronski zbornik radova nagradnog konkursa Digitalnog časa was last modified: June 15th, 2013 by Redakcija\nDigitalni časelektronski zbornik radovazbornik radova\nKurs za ISTQB sertifikovanog testera – osnovni nivo


TotalCar.rs » Volan na pogrešnoj strani kod 36.000, zabranjuju uvoz\nJermenija, novo, zanimljivo\nKako prenosi Xinhua Net, samo u 2017. u Jemeniju je stiglo oko 13.000 polovnih automobila iz uvoza sa volanom na “pogrešnoj strani”, a procenjuje se da ulicama i putevima te zemlje ukupno saobraća oko 36.000 takvih vozila.\nI dok pojava ovako velikog broja automobila sa volanom na desnoj strani ne bi predstavljala nikakav problem u zemljama u kojima se vozi levom stranom, u Jermeniji, baš kako i u Srbiji i u većem delu sveta, vozila se kreću desnom stranom puta.\nVlasti su izrazile bojazan da bi nastavak trenda masovnog uvoza automobila sa “desnim volanom” mogao da u značajnoj meri ugrozi bezbednost drumskog saobraćaja. Većina uvezenih automobila stiže iz Japana, s obzirom da su polovnjaci iz te zemlje veoma traženi u Jermeniji zbog relativno niske nabavne cene i dobrog kvaliteta.\nUbrzo nakon donošenja uredbe o zabrani uvoza i prodaje ove vrste automobila, ispred zgrade Ministarstva saobraćaja, komunikacija i informacionih tehnologija Jermenije održan je protest zbog vladne odluke.\nDemonstranti koji su protiv zabrane uvoza tvrde da vozila sa volanom na desnoj strani nisu ništa manje bezbedna od regularnih i da su učestvovala u zanemarljivo malom broju saobraćajnih nezgoda na putevima.\nZabrana stupa na snagu 1. aprila, a oni koji su već uvezli automobile sa “desnim volanom” i koji to učine pre pomenutog datuma, i dalje će moći da ih voze.


Skupština potvrdila odluku o vanrednom stanju\nNakon višednevnog snježnog nevremena zbog kojeg je uvedeno vanredno stanje u Crnoj Gori, poslanici crnogorskog parlamenta su se tek u utorak okupili u Skupštini kako bi potvrdili uvođenje vanrednog stanja u zemlji. To je ujedno bila i prilika da se iznesu pohvale za požrtvovanost i nesebičnu pomoć upućenu ugroženom stanovništvu, ali i da se iznesu kritike na račun dijela reakcija nadležnih institucija i upozorenja za pripremu za nove moguće vremenske nepogode.\nVanredno stanje je proglašeno zbog vremenskih neprilika i vrlo teške energetske situacije, saopštio je predsjednik Crne Gore Filip Vujanović na sjednici parlamenta na kojoj je jednoglasno potvrđena ranija odluka Savjeta za bezbjednost i odbranu o uvođenju vanredenog stanja zbog velikih snježnih padavina.\nTokom skupštinske rasprave koja je održana bez prisustva poslanika koji su iz sjevernih područja Crne Gore koja su najviše pogođena nevremenom, iznijete su pohvale na račun spasilačkih timova, vojske, policije i građana, ali i kritike na račun sistema sprovođenja mjera u vanrednim situacijama.\nO tome da li je bilo propusta biće analizirano nakon ukidanja vanrednog stanja rekao je Vujanović najavljujući ekspertsku analizu.\n"I da uključi sve profile eksperata koji će procijeniti da li je sistem i u kojem dijelu imao propuste, da li su ti propusti subjektivnog karaktera i ukoliko jesu kakvog nivoa, ili su ti propusti imali svoju objektivnost koja se mogla predvidjeti ili prognozirati", naveo je Vujanović.\nU vremenu borbe sa prirodom ne može se reći da nije bilo propusta saopšteno je iz demokratske partije socijalista.\n"Narednih dana prioriteti državnih organa trebaju da budu da se stigne do zavijanih i odsječenih sela, da se unaprijedi bezbjednost građana, da se obezbijedi dovoljna količina osnovnih životnih namirnica i uredno snabdijeva lijekovima", kazao je poslanik Mevludin Nuhodžić navodeći dalje aktivnosti državnih službi.\nU teškim vremenskim prilikama u kojima je kompletna Crna Gora bila odsječena, spasilačke službe, policija i vojska su pokazali visok nivo odgovornosti često rizikujući i sopstvene živote. Takođe nije izostala ljudska solidarnost od juga do sjevera i dijaspore, čulo se tokom sjednice.\nSpasilačke ekipe evakuišu građane blokirane u snijegu, 13. februar 2012.\nKljučna zamjerka opozicionih stranaka na račun Vlade i koordinacionih timova bilo je što vanredno stanje nije proglašeno ranije, nego je proglašeno u trenutku kada je Crna Gora već bila blokirana.\n"U utorak smo tražili da se uvede vanredno stanje, svi su poslanici bili na okupu imali smo skupštinsko zasjedanje i šta je bilo prirodnije i normalnije nego da tada proglasimo vanredno stanje jer nas je očekivao snažniji od onoga koji je već pogodio Crnu Goru. Toga da su, međutim ismijavani ti naši zahtjevi", naveo je Andrija Mandić iz Nove srpske demokratije.\nSuljo Mustafić iz Bošnjačke stranke je ukazao da se građani sa sjevera Crne Gore svake godine suočavaju sa velikim snjegovima, a time i sa putnom, energetskom i komunikacionom blokadom, te ukazao da bi trebalo više povesti računa o tome.\n"Jer nije samo vanredno stanje kada snijeg padne u Podgorici i nije samo vanredno stanje kada su putevi zavijani već je takvo stanje i kada nema struje, kada je 100 sela odsječeno i kada hiljade građana nemaju struju, kada je ne moguće dopremiti materijal, sanitetski materijal, hranu, lijekove i sve ostalo u ta sela. Vanredno stanje je kada ponestane životnih namirnica", nabrojao je Mustafić.\nNebojša Medojević iz Pokreta za promjene je govorio o sistemu sprovođenja mjera u vanrednim situacijama. Po njegovom mišljenju jedini u čitavom sistemu koji su funkcionisali su zaposleni u hidrometeorološkoj službi koja je upozorila na vrijeme na elementarnu nepogodu.\n"5 dana prije prvih sniježnih nepogoda dobili smo signal upozorenja. Sistem se sveo na lične procjene, na improvizaciju, umjesto organizovanog državnog reagovanja sveo se na sistem – snađi se sam. I usput, ako je moguće slikaj se sve više da pokažeš heroje specijalce koji su otišli u akciju spasavanja bez ikakvog plana evakuacije i opreme, otišli su do ljudi i sa njima sjeli u voz", kazao je Medojević.\nNakon obilnih snježnih padavina postoji mogućnost da dođe do naglog otopljavanja i novih velikih poplava na šta je javnost upozorio Genci Nimanbegu poslanik kluba albanskih partija.\n"Poplava koje kod ovako obilnih padavina kada se snijeg bude otopio. Prije svega mislim na sliv Skadarskog jezera i rijeke Bojane", kazao je Nimanbegu.\nVeliki broj sela i ruralnih područja, odnosno između 20 i 30.000 građana i dalje nemaju komunikaciju sa gradskim centrima.


Kompleti didaktike za Dom zdravlja - KruševacGrad\nU okviru programa saradnje UNICEF-a i Ministarstva zdravlja posvećenog unapređenju razvoja u ranom detinjstvu, kompanija Telekom Srbija donirala je didaktičke materijale razvojnim savetovalištima Domova zdravlja u Kruševcu, Subotici, i Sremskoj Mitrovici\nKompleti sadrže po 32 elementa, među kojima su i rolerkoster, set za sortiranje i prebrojavanje, setovi za imitaciju strukture, muzički instrumenti, zvečke, lopte, bockalice, perle i drugi didaktički materijali.\nNjih će pedijatri, psiholozi, logopedi, defektolozi i drugi zdravstveni radnici i saradnici moći da koriste za proveravanje i stimulisanje određenih veština dečijeg razvoja.\nMaterijali su namenjeni i podsticaju svih razvojnih oblasti (senzomotorički, kognitivni, socio-emocionalni, govorno-jezički, brige o sebi), zatim razvoju izvršnih funkcija, kreativnosti i rešavanja problema kroz direktan rad sa decom i roditeljima.\nNaučno je dokazano da su prve godine života najvažniji period za rast i razvoj svakog deteta. U najranijem detinjstvu postavljaju se temelji za sve životne uspehe, a propusti u brizi i stimulaciji razvoja u ovom periodu ostavljaju dugoročne posledice koje se kasnije ne mogu nadoknaditi. Zato je ulaganje u razvoj u ranom detinjstvu jedan od prioriteta UNICEF-a u Srbiji i širom sveta, u kojem je podrška partnera iz privatnog sektora dragocena.\nDidaktički materijali predstavljaju svojevrsno sredstvo procene, jer pomažu zdravstvenim radnicima da ustanove stepen i podstaknu dalji razvoj različitih veština kod deteta.\nS druge strane, posmatrajući i koristeći didaktičke materijale, roditelji mogu da na konkretnom primeru nauče kako da korisne i zabavne aktivnosti sa decom ponove i kod kuće.\nOvakav način rada smanjuje stres kod roditelja i pomaže im da uživaju u stimulaciji razvoja svoje dece. Sa druge strane, igra detetu daje šansu da slobodno vežba postojeće i nove veštine, testira nove ideje, savladava probleme i teška iskustva, kao i da uči.\n– U ime UNICEF-a u Srbiji zahvaljujem kompaniji Telekom Srbija, jer je ovom donacijom još jednom potvrdila potrebu i važnost ulaganja u razvoj dece u najranijem detinjstvu. Usluge razvojnih savetovališta od izuzetnog su značaja za decu koja se suočavaju sa teškoćama i smetnjama u razvoju u najranijim godinama života. Rane intervencije mogu u velikoj meri da nadoknade kašnjenja u razvoju i spreče dugotrajne posledice. Zato je jačanje sistema usluga za podršku i praćenje razvoja, kao i pravovremeno prepoznavanje razvojnih odstupanja i pružanje ranih intervencija, prioritet saradnje UNICEF-a i Ministarstva zdravlja – rekla je Jelena Zajeganović Jakovljević iz UNICEF-a.\nU Kruševcu napadnuti aktivisti DS-a i DSS-a\n23.09.2021 0 267\n16.08.2021 0 271\n13.08.2021 0 302\n06.07.2021 0 141\n27. septembra 2021., 22:10


LG F4WN408S0 8kg 1400 obr/min mašina za veš cena, cene Srbija, prodaja Beograd Novi Sad Niš\nLG F4WN408S0 8kg 1400 obr/min mašina za veš cene\nPunjenje veša Frontalno, Energetski razred A+++, Kapacitet pranja 8 kg, Broj obrtaja u minuti 1400... specifikacija\nTrenutno nemamo slike za LG F4WN408S0 8kg 1400 obr/min\nElectrolux EW7F348W mašina za veš\nEPonuda nije internet prodavnica već Vam omogućava da brzo i lako nađete LG F4WN408S0 8kg 1400 obr/min mašina za veš po najjeftinijoj ceni. Naš cilj je da kupci budu što bolje informisani o ponudi LG mašina za veš F4WN408S0 8kg 1400 obr/min na tržištu Srbije. Vrlo lako nalazite željeni proizvod za kategoriju Veš mašine cene, ne morate da lutate od sajta do sajta za LG Veš mašine, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za LG F4WN408S0 8kg 1400 obr/min mašina za veš sa PRODAVCEM. EPonuda ne može da garantuje potpunu tačnost specifikacije i slika za LG F4WN408S0 8kg 1400 obr/min mašina za veš. Pre kupovine, podatke za LG mašina za veš F4WN408S0 8kg 1400 obr/min proverite na sajtu PROIZVOĐAČA.


децембар 2013 - Mimi's Kingdom - hrana, fotografija, baštovanstvo...\nNe znam ni sama da li da krenem sa uvodom i svim onim recima koje želim reći o Zoki ili odmah da pređem na recepte...Ali, ne mogu da odolim. :) Veoma sam srećna i ponosna zbog toga što Zoku lično poznajem. Nekoliko puta je sam sa njom provela ne ...\nIzgleda da je praznično ludilo počelo svuda oko mene. Ali decembar, a posebno njegova druga polovina je prepun nekih obaveza zbog kojih nikad ne mogu uživati i pripremama kolača, dekoraciji, kupovini poklona... Hm, pravo je vreme da predahnem i bar n ...\nPonekad se nedeljom probudim veoma rano... Aca, a čak i Ićko još uvek spavaju... Tiho se obučem i izađem iz sobe. Sklonim paravane sa prozora da još uvek slaba zimska svetlost uđe u dnevni boravak i obraduje saksije sa cvećem... N ...\nPovrće iz porodice kupusa veoma često spada u uobičajeno zimsko povrće. Također, povrće iz ove porodice veoma često nije omiljeno, pogotovo deci...Dugim kuvanjem svih vrsta iz ove grupe, razvija se karakterističan i neprijatan miris koji nam je ...


Dalić predvodi reprezentaciju Hrvatske na SP u Rusiji\nBeta 14. novembra 2017. 16:40\nTrener Zlatko Dalić predvodiće fudbalsku reprezentaciju Hrvatske i na Svetskom prvenstvu u Rusiji narednog leta, saopšteno je danas.\nPredsednik Fudbalskog saveza Hrvatske Davor Šuker i Dalić dogovorili su se oko detalja saradnje na sastanku održanom u sedištu Saveza, pa će Dalić predvoditi hrvatsku reprezentaciju na Svetskom prvenstvu u Rusiji. Ugovor će biti potpisan sledeće nedelje, prenela je Hina.\nDalić je preuzeo reprezentaciju nakon remija protiv Finske i pobedom protiv Ukrajine osigurao je mesto u baražu, u kome je Hrvatska ukupnim rezultatom 4:1 izbacila Grčku i izborila učešće na 10. velikom takmičenju.\n„Ponosan sam na ovo što smo uradili u poslednje tri utakmice jer je plasman na Svetsko prvenstvo od velikog značaja za hrvatski fudbal. Rekao sam da ćemo lako postići dogovor što se danas i potvrdilo. Zahvaljujem predsedniku Šukeru i Izvršnom odboru na poverenju, a svima mogu da obećam da ću i dalje davati maksimum kako bi reprezentacija igrala na što višem nivou, kao što i priliči kvalitetu igrača koje imamo“, rekao je Dalić.\nDalić je postao 13. selektor Hrvatske od proglašenja nezavisnosti.\nMutko nije više predsednik FS Rusije\nŠtuhec pobedila i u superveleslalomu u Val Gardeni\nMatić i Lukaku uz Murinja, Pogba i De Hea ga „smenili“\nSolskjer se iz Junajteda vraća u Molde na kraju sezone\nTanjugu derbi protiv Partizana, pobede Vojvodine i Pruge\nMatić i Lukaku uz Murinja, Pogba i De Hea ga…


Incijativa Ne da(vi)mo Beograd: Osporićemo ugovor o Beogradu na vodi | Autonomija\nIncijativa Ne da(vi)mo Beograd: Osporićemo ugovor o Beogradu na vodi\n"Insistirati na odgovornosti svih onih koji su do ugovora doveli"\nInicijativa Ne da(vi)mo Beograd saopštila je danas da ?e u narednom periodu iskoristiti prikupljene materijale da ospori Ugovor o zajedni?kom ulaganju u projekat „Beograd na vodi“.\nTa inicijativa je navela da ?e insistirati na odgovornosti svih onih koji su do ugovora doveli i napravi?e plan sanacije štete koja je do sada u?injena na podru?ju Savskog amfiteatra.\nInicijativa Ne da(vi)mo Beograd podsetila je da je zbog nesrazmerno velikih ulaganja države Srbije u odnosu na ulaganja investitora iz Ujedinjenih Arapskih Emirata, ali i zbog brojnih drugih štetnih aspekata ovog ugovora, Republi?kom javnom tužilaštvu podnela predlog za utvr?enje ništavosti Ugovora o zajedni?kom ulaganju u projekat „Beograd na vodi“.\nU saopštenju se dodaje i da uprkos najavama o investiciji od 3,5 milijarde evra, Ugovor o zajedni?kom ulaganju u projekat „Beograd na vodi“ jasno navodi da investitor nije u obavezi da uloži više od 150 miliona evra (od ?ega 20 miliona u formi kapitala).\n„S druge strane Republika Srbija je navedena kao garant kredita koje je obavezna da uzme po nejasnim uslovima investitora u ukupnom iznosu od najmanje 280 miliona evra„, piše u saopštenju Inicijative Ne da(vi)mo Beograd.


Obilježen Dan Mašinskog fakulteta | Palelive.com\nPočetna Novosti Univerzitet Obilježen Dan Mašinskog fakulteta\nISTOČNO SARAJEVO – Mašinski fakultet Univerziteta u Istočnom Sarajevu obilježio je danas 27 godina postojanja, te 62. godinu tradicije visokoškolskog obrazovanja u oblasti mašinske struke, a dodijeljene su i diplome svršenim studentima, kao i priznanja zaslužnim pojedincima.\nDekan Mašinskog fakulteta Milija Kraišnik rekao je novinarima da će ove godine obilježavanje biti nešto veće u odnosu na prošlogodišnje kada je zbog pandemije virusa korona bilo strogo zabranjeno organizovanje bilo kakvih skupova.\nKraišnik je rekao da je ove godine 17 studenata steklo zvanje diplomirani inženjer mašinstva, ali da će danas biti dodijeljene diplome za dvije generacije.\n„Biće dodijeljena ukupno 31 diploma za mašinske inženjere i jedna diploma za master mašinstva“, pojasnio je Kraišnik.\nOn je istakao da je uz pomoć Ministarstva za naučnotehnološki razvoj, visoko obrazovanje i informaciono društvo Republike Srpske nabavljena oprema koja je doprinijela osnivanju laboratorije za mjerenje i kvalitet, te da je potpisan i ugovor za realizaciju projekta čija je vrijednost 88.000 KM, od čega će 70.000 biti utrošeno za kupovinu sofisticirane opreme.\n„Razvoj fakulteta za ovih 27 godina nije bio lak, ali vremenom smo stasali u jednu uglednu visokoškolsku ustanovu u području obrazovanja mašinskih inženjera“, rekao je Kraišnik.\nDekan je naveo da su do sada na Mašinskom fakultetu diplomirala 352 studenta, da je drugi ciklus studija završilo 36 studenata, te da je 17 kandidata odbranilo doktorske disertacije.\nOn je dodao da je ove godine izdata i publikacija s ciljem da se akademskoj, ali i široj javnosti predstave rezultati rada ove obrazovne ustanove.\n„Čime sebe i obavezujemo na održavanje visokih parametara na području visokog obrazovanja“, naglasio je Kraišnik.\nRektor Univerziteta u Istočnom Sarajevu Milan Kulić istakao je da je Mašinski fakultet jako važan član ove visokoškolske ustanove.\n„Mašinski fakultet je institucija koja ima tradiciju i kad nešto ima tradiciju onda je vrijedno poštovanja“, rekao je Kulić i dodao da su rezultati rada ovog fakulteta impresivni.\nOn je rekao da Mašinski fakultet svake godine upiše dobar broj studenata, te da ovaj fakultet svake druge godine organizuje naučni skpup „Kometa“, a da ove godine raspisuje i konkurs za treći ciklus studija za bio-inženjering i medicinska informatiku, u saradnji sa Medicinskim i Elektrotehničkim fakultetom.\nRektor je rekao da će konkurs za uspis studenata u novu akademsku godinu biti raspisan sutra u „Glasu Srpske“ i „Euro blicu“, da će prijem dokumenata biti od 21. do 25. juna, te da će prijemni ispiti biti organizovani 28. i 29. juna.\n„Fakulteti koji imaju veliki broj kandidata koji se prijavljuju prijemni ispit će organizovati u dva dana“, pojasnio je Kulić.\nMašinski fakultet Univerziteta u Istočnom Sarajevu\nPrethodni članakZatečena 74 pijana vozača\nNaredni članakObilježeno 29 godina od pogibije 14 boraca čete „Petar Pandurević“


Netsi opet pali u produžetku, Džekson se osvetio Pejsersima\nProtekle večeri odigrano je devet utakmica NBA sezone, a od košarkaša iz Srbije i Crne Gore aktivni su bili Marko Jarić i Vlada Radmanović. Jarićeva Minesota doživela je težak poraz u Hjustonu (105:77), dok su Radmanović i Lejkersi trijumfovali u Atlanti – 90:83. Najuzbudljivije je bilo u Filadelfiji, gde su domaći Siksersi posle produžetka savladali Nju Džersi – 100:98.\nDrugi put za manje od 24 sata Netsi su poraženi posle dodatnih pet minuta, ovog puta u Filadelfiji, koju je se 23 poena, 15 asistencija i 7 skokova predvodio Andre Igudala. S druge strane, najefikasniji je bio Vins Karter sa 23 koša, ali je u produžetku promašio trojku za pobedu uz zvuk sirene.\nU senci šampionske parade novih prvaka NFL-a, Indijanapolis Koltsa, koja je održana u "RCA Domu", u obližnjem "Konsiko Fildahausu" doskorašnji košarkaš Pejsersa Stiven Džekson potrudio se da zagorča dan bivšim saigračima i treneru. Džekson je ubacio 36 poena, još petorica gostujućih igrača imala su dvocifren učinak, a Voriorsi su i bez povređenog prvog strelca Berona Dejvisa relativno lako trijumfovali u Indijanapolisu – 113:98.\nDerbi večeri odigran je u Denveru, gde su Sansi i bez pomoći Stiva Neša u drugom poluvremenu, bili bolji od domaćih Nagitsa – 113:108. Neš je obnovio povredu ramena, a njegovi saigrači imali su zaostatak od devet poena na poluvremenu. Međutim, Amari Stodemajer ubacio je 36 poena, uz 13 skokova, i uz podršku Šona Meriona, Leandra Barbose i Radže Bela neutralizovao prvi "tripl-dabl" u karijeri Karmela Entonija – 31 poen, po 10 skokova i asistencija. Treba istaći da su i Nagitsi bili oslabljeni neigranjem povređenih Alena Ajversona i Markusa Kembija.\nPrvi put u poslednjih sedam godina Lejkersi su uspeli da dobiju dve utakmice u sezoni protiv Atlante. Kobi Brajant je postigao devet uzastopnih poena za svoj tim tokom poslednje četvrtine, završio sa 27, a Lejkersi su trijumfovali u "Filips Areni", gde je većina od skoro 20 hiljada navijača klicalo upravo Brajantu. Lamar Odom (15 poena, 18 skokova) i Endrju Bajnam (14 poena, 10 skokova) ostvarili su "dabl-dablove", a Vlada Radmanović za 24 minuta završio sa 7 poena (3-4, 0-2, 1-2), po 2 skoka i asistencije i jednom ukradenom loptom.\nMarko Jarić ubacio je 9 poena (1-2, 2-4, 1-1), uz 3 asistencije i skok za 20 minuta igre, ali je Minesota doživela debakl u Hjustonu – 105:77. Dominirao je Trejsi Mekgrejdi sa 32 poena, dok su Džuan Hauard i Luter Hed postigli po 20. Bio je to četvrti uzastopni poraz Timbervulvsa i 10. u poslednjih 12 mečeva. Novi trener Rendi Vitmen ima skor dve pobede i šest poraza.\nFiladelfija - Nju Džersi 100:98 (P)\nVašington - Sijetl 118:108\nAtlanta – L. A. Lejkers 83:90\nIndijana - Golden Stejt 98:113\nMajami - Šarlot 113:93\nHjuston - Minesota 105:77\nDenver - Finiks 108:113\nJuta - Čikago 100:95\nSakramento - Nju Orleans/Oklahoma Siti 105:99


Beograd se za sada, čini se, opredelio za taktiku status quo\nPoruku republikanskog senatora Rona Džonsona vlastima Srbije, da ne treba dati diplomatski status osoblju Srpsko-ruskog humanitarnog centra u Nišu, treba razumeti kao stav Stejt departmenta i američke administracije, kažu za Radio Slobodna Evropa poznavaoci američke politike. U Beogradu ponavljaju da odluke donose samostalno, mada je verovatno za očekivati da će se u i ovom slučaju vagati odnosi i sa Rusijom i sa SAD.\nNajeksplicitniju poruku srpskim vlastima preneo je republikanski senator i predsedavajući Pododbora za Evropu i regionalnu bezbednosnu saradnju Ron Džonson. On je, odgovarajući na pitanja novinara sa predsednikom Srbije Aleksandrom Vučićem u Beogradu, rekao da bi se davanjem diplomatskog statusa ovom Centru poslao veoma loš signal.\nPoruku senatora Džonsona treba shvatiti kao poruku Stejt departmenta i američke administracije, kaže za RSE nekadašnji ambasador Srbije u Vašingtonu Ivan Vujačić, pogotovo imajući u vidu da je senator iz Republikanske stranke.\n„On je to javno rekao upravo zbog toga da bi to dobilo na težini u javnosti. To nije neuobičajena poruka. Što se tiče diplomatskog statusa, po mojim saznanjima takve ustanove nemaju diplomatski status i sada se ovo odigrava u svetu simbolike gde je taj Centar jako mali, ali simbolično može da ima značaja u smislu da Zapad smatra da takvi centru nemaju taj status pa ne bi trebalo ni kod nas da dobiju. I nažalost jedno takvo simboličko pitanje je dobilo veliki značaj u našoj unutrašnjoj politici“, kaže Vujačić.\nZvaničnici u Beogradu ponavljaju ono što je i predsednik Srbije odgovorio senatoru Džonsonu u utorak - da Srbija donosi odluke samostalno.\nTako i Milovan Drecun, poslanik vladajuće Srpske napredne stranke i šef delegacije Srbije pri parlamentarnoj skupštini Organizacije Ugovora o kolektivnoj bezbednosti (ODKB), vojnog saveza koji predvodi Rusija, kaže za RSE da je interes Srbije da samostalno donosi odluke imajući u vidu i odnose sa Ruskom federacijom i sa Sjedinjenim Američkim Državama.\n„Meni sve to liči na nepotrebno i bez ikakvih razloga stvaranje, uslovno rečeno, problema u srpsko-američkim odnosima. Interes Srbije jeste da ima dobro opremljen, efikasan humanitaran centar koji će koristiti svoje ljudske i tehničke kapacitete u uslovima kada dođe do nekih elementarnih nepogoda. S druge strane, interes Srbije je takođe da na svojoj teritoriji nema geopolitičko sučeljavanje velikih sila, prvenstveno mislim na SAD i Rusiju“, kaže Drecun.\nDrecun misli da nema dileme da se radi o jednom sistematskom pokušaju vršenja pritiska na Beograd da donese odluku koja bi bila negativna.\nDiplomatski status Srpsko-ruskog humanitarnog centra ne bi bio u interesu Srbije: Ron Džonson\nSenator Džonson je, podsetimo, poručio da davanje diplomatskog statusa Srpsko-ruskom humanitarnom centru ne bi bilo u interesu Srbije u kontekstu privlačenja zapadnog kapitala koji bi pomogao njenoj ekonomiji.\n„Da bi kapital tekao iz SAD i Evrope, iz zapadnih demokratija, neophodna je vladavina prava i što je moguće manje korupcije. Potreban je, takođe, i signal da zemlja zaista naginje ka zapadnim demokratijama i kapitalizmu otvorenog tržišta, a suprotno od tipa agresije kakav Vladimir Putin, nažalost trenutno demonstrira sa Rusijom“, naveo je Džonson.\nŠto se tiče pominjanja zapadnih investicija u ovom kontekstu bivši diplomata Ivan Vujačić međutim, smatra da investicije ne zavise od ovakvih stvari.\n„Mislim da je to neadekvatan komentar jer investicije ne zavise od takvih stvari, a drugo, i nema mnogo američkih investicija. Za druge zapadne zemlje ne znam, ali što se američkih investicija tiče, mislim da neće biti preterano velike u narednom periodu“, ocenjuje Vujačić.\nSenator Ron Džonson nije prvi američki zvaničnik koji je izneo zabrinutost zbog statusa Srpsko-ruskog humanitarnog centra u Nišu. Sredinom juna visoki zvaničnik Stejt dipartmenta zadužen za Evropu i Evroaziju Hojt Brajan Ji je, na pretresu o situaciji u Jugoistočnoj Evropi, održanom u Pododboru za evropsku i regionalnu bezbednosnu saradnju u Senatu, izjavio da ga brine „takozvani humanitarni centar, ne zbog onoga što je sada, nego zbog onoga što bi mogao da postane. Pogotovo ako Srbija ispuni ono što je Rusija tražila: specijalni status i imunitet za svoje osoblje.“\nTakođe je nedavno Ambasada Sjedinjenih Američkih Država u Beogradu saopštila da njeni predstavnici nisu videli u Ruskom humanitarnom centru u Nišu ništa što bi ukazivalo na potrebu da taj Centar dobije diplomatski status.\nZa bivšeg diplomatu Ivana Vujačića nema dileme šta bi trebalo da bude naredni potez Beograda.\n„Moje lično stanovište je da ono što ne postoji u svetu kao normalna diplomatska ispostava ne treba ni da dobije diplomatski status ne zato što su to Rusi nego bilo ko“, ocenjuje Vujačić.\nBeograd se za sada, čini se, opredelio za taktiku status quo. No, kako je nedavno primetio i šef srpske diplomatije Ivica Dačić to pitanje se mora rešiti na ovaj ili onaj način.\nU planu nova oprema za rusko-srpski centar u Nišu


Država spremna da pomogne zaduženima u švajcarcima\nMart 28, 2019 11:16\nPredsednik Srbje Aleksandar Vučić rekao je da je država spremna da pomogne građanima zaduženim u švajcarskim francima. Razgovarao je sa građanima koji protestuju ispred Kasacionog suda i najavio predlog rešenja do narednog petka.\nPredsednik je dodao da će država do narednog petka predložiti rešenje za njihov problem, i zamolio ih da se do tada raziđu.\nPredsednik je oko 10 časova nenajavljeno došao među građane koji već nekoliko dana protestuju ispred Kasacionog suda tražeći reešnje za svoj problem.\nNaveo je da biti pokušaja da se reši situacija tako da se ne napravi haos u finansijskom sistemu Srbije.\n"Da razgovaramo u okviru Vlade i donesemo rešenje, rekao je predsednik.\nNaveo je da priče o kreditima u "švajcarcima" nisu nastale u njegovo vreme i da apsolutno nije odgovoran za taj problem.\nSud (Vrhovni kasacioni) će morati da donese odluku u kratkom periodu, dodao je Vučić.\n"Banke će to da vam odbijaju na razne načine. Neće to lako da vam se vrati i banke će da se bore protiv toga bez obzira što je izrazito nefer", kazao je on.


Sastanak s predstavnicima Koordinacije sindikata budžetskih korisnika\nMinistar za finansije BPK-a Goražde\nMinistar za finansije u Vladi Bosansko-podrinjskog kantona Goražde Nudžeim Džihanić danas je održao sastanak s predstavnicima Koordinacije sindikata budžetskih korisnika u Bosansko-podrinjskom kantonu Goražde.\nRazgovarano je o trenutnoj situaciji u Budžetu Bosansko-podrinjskog kantona, kao i o tekućim pitanjima sindikata.\nPredstavnici sindikata upoznati su sa težinom situacije u budžetu, kao i naporima Ministarstva da održi finansijsku stabilnost zbog čega se trenutno provode aktivnosti na pripremi prijedloga izmjena i dopuna budžeta za ovu godinu.\nUz izraze razumijevanja za tešku finansijsku situaciju, predstavnici Koordinacije sindikata iskazali su spremnost da daljnje dogovore i saradnju, posebno kad je u pitanju stvaranje pretpostavki za postizanje i očuvanje finansijske stabilnosti u budžetu.\nNa sastanku je istaknuto da će resorno ministarstvo u saradnji sa socijalnim partnerima raditi na poboljšanju socijalno-ekonomske situacije uposlenih.


Sloboda medija Beograd\nTim povodom je i generalni sekretar NUNS-a Sveta Raković pred kamerom Glasa Amerike, na trenutak gromoslano zaćutao: i dodao - "Sloboda medijima".\nNa pitanje da li veruje da će aktuelna vlast čuti "tišinu" novinara i medija, Raković kaže da nije optimista.\n"Nažalost ne verujem da će imati mnogo sluha da čuju, ni ovo što smo danas na ovom skupu govorili, ni ono što smo uputili javnosti u vidu proglasa, koji svake godine sastavljamo povodom Svetskog dana slobode medija, gde ukazujemo na ključne probleme, ne bi li se rešila problematika slobode medija", rekao je Raković.\nSociolog Srećko Mihajlović kaže da je Centar za razvoj sindikalizma u poslednje tri godine uradio dva velika istraživanja na temu medijskih sloboda u Srbiji, koja su veoma porazna po medije "jer se ne vidi kako izaći iz medijskog mraka i teškog materijalnog položaja samih novinara".\n"Ne vidi se puno perspektive za medije u Srbiji ukoliko se nešto bitnije ne promeni na političkoj sceni, ili u samim medijima", kaže Mihajlović.\nRaković podseća da su izveštaji Fridom hausa i Reportera bez granica i prethodnih godina ukazivali na velike probleme, kada je u pitanju medijska situacija u Srbiji. To bi po mišljenju Rakovića, trebalo da bude alarm - ne samo za izvršnu vlast u Srbiji, već i za Brisel.\n"Poslednjih godinu dana kao da je sazrela svest, čak i u Briselu, da ovde, ne da sve ne ide kako treba, već da su medijske slobode zaista krajnje ugrožene. A to ne znači samo medijske slobode. To znači sve - ugrožena je demokratija. Ako nemate slobodnu informaciju, ako nemate slobodu izražavanja - vi imate problema sa demokratijom", ističe Raković.\nGeneralni sekretar NUNS-a smatra da i sami novinari mogu dosta toga da urade, jer, kako dodaje, "nisu svi novinari u Srbiji uplašeni i nedovoljno hrabri".\n"Ima kolega koji pokazuju svojim primerom da je novinarstvo, bez obzira na silne pritiske i na probleme sa medijskim slobodama, da su spremni da rade svoj posao onako kako to treba da rade. Novinari treba da se među sobom solidarišu, da uče jedni od drugih, ali i da se javno deklarišu da je njihov posao u javnom interesu. Nisu oni tu da bi bili mikrofoni političkih stranaka. Oni su tu zbog javnog interesa, zbog građana", podseća Raković.\n"U takvoj situaciji treba očekivati veću organizovanost medijskih radnika, a oni tome i nisu naročito skloni zbog toga što su im iskustva loša i što u dosadašnjem aktivitetu preko tih organizacija nisu uspevali da bilo šta realno učine za poboljšanje i svog položaja, i položaja medija", dodaje Srećko Mihajlović.


Savjetnik za nacionalnu bezbjednost John Bolton razgovara sa novinarima ispred Bijele kuće (arhivski snimak)\nDok raste tenzija između SAD i Irana, Bolton je izjavio da je odluka donijeta "poslije nekoliko uznemiravajućih i sve težih indikacija i upozorenja."\nOvo je najnoviji u nizu poteza koje je Trumpova administracija načinila protiv Irana posljednjih nedelja.\nWashington je saopštio da nekoliko zemalja, koje su do sada bile izuzete iz američkih sankcija, više neće biti dozvoljeno da kupuju iransku naftu, u nastojanju da se iranski izvoz nafte svede na nulu. Američka vlada je takođe stavila na "crnu listu" iransku elitnu Revolucionarnu gardu.\nPokušaji Trumpove administracije da dovedu Teheran u političku i ekonomsku izolaciju počeli su prošle godine, unilateralnim povlačenjem iz nuklearnog sporazuma koji su prethodna administracija i druge svjetske sile postigle sa Iranom 2015.\nBolton, koji je u Bijeloj kući glavni zagovornik oštrije politike prema Iranu, nije naveo više detalja o slanju nosača aviona "Abraham Lincoln" i bombardera na Bliski istok.\nJedan anonimni američki zvaničnik izjavio je da su vojne snage upućene u region "radi odvraćanja potencijalnih priprema iranske vojske i njenih saradnika, koje nagovještavaju mogući napad na američke snage u regionu." Taj zvaničnik kaže da SAD ne očekuju napad u neposrednoj budućnosti.


Ministar zaštite životne sredine Goran Trivan, na 13. zasedanju Parlamentarne skupštine Mediterana, koja se održava u Beogradu, rekao je da na nema značajnijih tema koje opterećuju čovečanstvo od zaštite životne sredine i borbe protiv klimatskih promena i naglasio spremnost i posvećenost Srbije nacionalnim i međunarodnim ciljevima u borbi protiv klimatskih promena.\n"Ovaj skup će dodatno osnažiti politički dijalog i razumevanje između naših država članica i građana, podstičući zajedničke napore da ojačamo regionalnu saradnju u pitanjima od vitalnog interesa, a koja ne poznaju granice smanjenje zagađenja voda, vazduha, zemljišta i prirodnih resursa", rekao je Trivan, saopštilo je resorno ministarstvo.\nTrivan je ukazao da ovakvi skupovi obezbeđuju kontinuitet u saradnji, a osim jačanja međusobne saradnje mediteranskih zemalja, oni svakako koriste i unapređenju saradnje sa EU i međunarodnim organizacijama koje se bave životnom sredinom, pre svega UN.\nMinistar je ukazao i da je Mediteran jedna od oblasti koja se najbrže zagreva na Zemlji.\n"Jugoistočna Evropa i Mediteran spadaju u oblasti u kojima je potpuno očigledno da se klima menja. Međuvladin panel o promeni klime potvrdio je u svom poslednjem izveštaju da će se mediteranski ekosistemi promeniti u stanje nezabeleženo u poslednjih 10.000 godina, osim ako se porast temperature ne ograniči na 1,5 stpeni. Toplija i sušna leta u južnim zemljama dovešće do češćih suša, šumskih požara i gubitka divljih staništa. Klimatske promene takođe ozbiljno prete turističkoj industriji u zemljama ovog regiona", rekao je Trivan.\nMinistar je najavio i da će ove godine biti izrađena prva nacionalna Strategija borbe protiv klimatskih promena sa akcionim planom čime je započeto uspostavljanje strateškog i političkog okvira borbe protiv klimatskih promena odnosno niskougljeničnog razvoja na ekonomski isplativ način.\nU okviru Strategije biće identifikovane prioritetne mere smanjenja emisija gasova sa efektom staklene bašte do 2030. i 2050, rekao je Trivan.\nUkazujući na posvećenost problemima životne sredine on je naglasio da Srbija u ovoj oblasti pored strateškog, po prvi put uspostavlja i zakonodavni okvir borbe protiv klimatskih promena. Naime, do sredine ove godine planirano je usvajanje Zakona o klimatskim promenama kojim će biti uspostavljen sistem za ublažavanje klimatskih promena i prilagođavanje na izmenjene klimatske uslove, u skladu sa obavezama u procesu pristupanja EU i obavezama prema Okvirnoj konvenciji UN o promeni klime i Sporazumu iz Pariza.


Za mladog fudbalera Crvene Zvezde zainteresovan tim iz Grčke - Sportske novosti\nNaslovna Fudbal Novosti Fudbal Za mladog fudbalera Crvene Zvezde zainteresovan tim iz Grčke\nZa mladog fudbalera Crvene Zvezde zainteresovan tim iz Grčke\nFudbaler Crvene Zvezde, Dejan Joveljić, na meti je evropskih klubova, a i grčki Olimpijakos se uključio u trku, kada je u pitanju dovođenje mladog napadača.\nKako pojedini mediji prenose, za njegove fudbalske usluge zainteresovani su Volfsburg, Majnc i Hofenhajm, a pominje se da su čelnici grčkog kluba već kontaktirali čelnike Crvene Zvezde, dok bi mogao da postoji problem oko eventualne cene transfera.\nSudeći po informacijama sa transfermarkt-a, Joveljić “vredi” oko 2.100.000 evra, dok su čelnici kluba iz Pireja voljni da ga plate 2.000.000, a uprava kluba iz Ljutice Bogdana traži 5.000.000 evra. Ostaje nam da vidimo kako će se završiti ova transfer saga i hoće li devetnaestogodišnji fudbaler na leto da napusti “crveno bele”.\nPrethodni tekstLiga Evrope: Mogu li da se naslute polufinalisti?\nSledeći tekst[PREMIUM] Najava Bundeslige – 29. kolo (petak)


Vaspitač za vrtić na Zvezdari - Gala luks d.o.o\nVaspitač za vrtić na Zvezdari\nStručna sprema VSS, VKV, KV\nPrivatnom vrtiću na Zvezdari potreban vaspitač.\nVaspitač je osoba koja brine o deci tokom njihovog boravka u predškolskoj ustanovi, koja ih neguje, obrazuje, socijalizuje i usmerava na pravi put od samog početka života. Njegov rad se zasniva na planu i programu same institucije, koji su prilagođeni uzrastu i mogućnostima dece, a doneti uz saglasnost Ministarstva prosvete. Uz pomoć ovog plana, vaspitači mogu pratiti\nsvoj rad i oceniti efikasnost rada sagledavanjem i praćenjem razvoja dece.\nUkoliko postoji potreba, vaspitač može korigovati svoj plan na osnovu toka\nrazvoja dečjeg interesovanja, što zavisi i od same snalažljivosti vaspitača.\nKako biste radili kao vaspitač, potrebno je da završite Visoku školu strukovnih studija ili da završite za predškolskog vaspitača u okviru jednog od Učiteljskih fakulteta.\nNeophodno je radno iskustvo na istoj radnoj poziciji.\nVaspitač, pre svega, mora da poseduje ljubav prema deci, da ima razumevanja za njihove potrebe, da im pruža bezgraničnu pažnju i toplinu. Odlika dobrog vaspitača je da se što više približi nivou dečjeg razmišljanja, kako bi znao razumeti dečje ponašanje i kako bi mogao uvideti eventualne nedostatke i specifičnosti u razvoju.\nOsim unutrašnjih pozitivnih stavova, vaspitač mora da bude stabilna, intelektualno nadarena ličnost, emocionalno zrela, sa tačno definisanim stavovima, kako deca ne bi poprimila eventualne nedostatke od svog vaspitača, s obzirom da se često poistovećuju sa osobom koja ih vaspitava i u toj osobi pronalaze idola.\nTakođe je potrebno da vaspitač ima smisao za kreativne stvari poput muzike, likovnog stvaralaštva, da je maštovit, dosetljiv, duhovit…\n- 5 radnih dana u nedelji, vikendi slobodni\n- smenski rad: 06:30h-14:30h, 08h-16h, 10h-18h\n- početna plata 30-35.000 din + topli obrok\n- korektan odnos prema zaposlenom.\nBiće kontaktirani samo i isključivo kandidati koji su strukovni vaspitači i koji budu ušli u uži izbor.\nDadilja Batajnica, Beograd, Novi Beograd ...plata: po dogovoru din


Južna Koreja i Japan: Testiranje bombe provokacija - Sputnjik Srbija\n09:04 06.01.2016 (osveženo 09:50 06.01.2016) Preuzmite kraći link\nPredsednica Južne Koreje Park Geun Hje okarakterisala je testiranje hidrogenske bombe kao veliku provokaciju za međunarodnu zajednicu, koja ugrožava živote ljudi i budućnost.\n„Neophodne su žestoke mere koje bi podrazumevale i uvođenje dodatnih sankcija Saveta bezbednosti Ujedinjenih nacija, ali i drugih savezničkih i prijateljskih zemalja“, istakla je ona.\nOglasila se i Vlada Južne Koreje koja je navela da će tesno sarađivati sa celokupnom međunarodnom zajednicom kako bi Severna Koreja odgovarala zbog testiranja nuklearnog naoružanja.\nIstovremeno, vlasti Japana izrazile su zvaničan protest Severnoj Koreji zbog testiranja bombe.\nPredsednik Japana Šinzo Abe upozorio je da „proba koju je izvela Severna Koreja predstavlja snažnu pretnju bezbednosti naše nacije i mi to ne možemo tolerisati“.\nJapanski mediji javili su da će uskoro sa baze Misava na severu zemlje poleteti avion „kavasaki T–4“, čiji će glavni zadatak biti da sakupi čestice iz vazduha kako bi se pratila visina radijacije nakon eksplozije hidrogenske bombe.\nJužna Koreja, Japan, reagovanje, bomba, svet


Matthew Palmer i Aleksandar Vučić na konferenciji za medije, Beograd, 4. novembar 2019.\nPredsjednik Srbije Aleksandar Vučić izjavio je poslije sastanka sa specijalnim izaslanikom državnog sekretara SAD Matthewom Palmerom da je zadovoljan sadržajem susreta ali nije otkrivao mnogo detalja.\nRekao je da je razgovor bio otvoren i iskren ali da mu „pristojnost kao domaćina nalaže da javnosti ne otkriva baš sve”. Predsjednik Srbije takođe je rekao i da očekuje da će uskoro, kako se izrazio, za dva ili tri mjeseca, biti nastavljen dijalog sa Prištinom.\n„Želimo da dijalog bude ozbiljan i da vodi ka kompromisnom rešenju. Srbija je spremna za kompromis, ali nije i nikada neće biti spremna za ponižavanje sebe i svog naroda. I svog naroda na Kosovu i naroda u celini. Nikada nismo isticali bilo kakve ekstremne zahteve, niti ono što znamo da niko neće prihvatiti, zato smo pominjali kompromis”, rekao je Vučić.\nPoručio je da „greše i oni među Albancima i u delu međunarodne zajednice koji smatraju da je moguće da se pritiskom Srbija natera da prihvati bilo šta suprotno svojim nacionalnim interesima, jer je tako nešto nemoguće”.\nMatthew Palmer se na konferenciji za novinare obratio na srpskom, a prva poruka bila je u vezi sa regionom.\nOtvoreno je poručio da je odluka Evropske unije da ne dodjeli datum za početak pristupnih pregovora Sjevernoj Makedoniji i Albaniji „istorijska greška”.\n„To je po našem mišljenju istorijska greška i loša poruka regionu”, rekao je Palmer na konferenciji za novinare s predsjednikom Srbije Aleksandrom Vučićem.\nNaveo je da SAD žele evropsku perspektivu za Zapadni Balkan i da će raditi na tome da ubijede lidere EU u to pre samita u Zagrebu u maju sljedeće godine.\nOdgovarajući na pitanje novinara Palmer je rekao je da je Srpska lista dobila podršku većine kosovskih Srba i da je time izborila pravo da bude predstavljena u vladi Kosova.\n„Mislim da na Kosovu postoji prostor da se čuje mnogo različitih glasova ali je važno i da se poštuju rezultati izbora”, poručio je on.\nPredsjednik Srbije je poručio i da Srbija želi da intenzivira bilateralne odnose sa SAD.\n„Koristim priliku da još jednom pozovem američkog predsednika Donalda Trumpa da poseti Srbiju. Nijedan američki predsednik od Jimmyja Cartera 1980. godine nije posetio Srbiju i to bi bio snažan impuls razvoju naših odnosa”, rekao je Vučić.\nPalmer je došao u Beograd nakon što je prethodno posjetio Prištinu i Skoplje, gdje se sastao sa tamošnjim zvaničnicima.


Ručni alati u setu - Kompleti ručnog alata\nIzaberite marku B&W International Bahco Beta tools BGS Black & Decker EXTOL PREMIUM FORTUM Irimo Iskra Knipex LEVIOR LINCOS Makita pribor Mannesmann Unior Wera Cena rastuće Cena opadajući Naziv proizvoda A-Z Naziv proizvoda Z-A\nSetovi ručnog alata su uvek odlična stvar kada želimo da budemo sigurni da ćemo uvek imati rešenje za nepredviđene situacije. Nikada se ne možemo osloniti samo na najčešće upotrebljavane alate. Iako će u praksi najčešće zatrebati samo određena veličina šrafcigera, ključa, gedore, inbusa, šrafcigera i slično, ipak će postojati veliki broj situacija u kojima će vam biti potrebno nešto drugo. Setovi alata će vam uvek dobro doći. Uvek ćete moći da budete sigurni da vam je alat na broju i da makar na šta naletite, imate sa čime da rešite problem. Setovi ručnih alata su investicija koja dugo godina rešava najosnovniji problem. Dešava se da dobro odabran set alata traje koliko i karijera onoga ko je koristi. U pogonima u kojima se jednim alatom služi više radnika, nužno je da su kompleti alata nadohvat ruke kako se radni proces nikada ne bi zaustavljao usled traženja alata, uvek mora da postoji odgovor na sve potencijalne okolnosti i situacije. je Obradujte sebe, uložite u sebe, nabavite komplete ručnih alata i trajno predupredite da se problemi ni ne pojave.


SRPSKI državljanin (31) za kojim su bile raspisane dve poternice, uhapšen je u Dortmundu, nakon što je sleteo avionom, saopštila je nemačka policija.\nKako su naveli, Srbin je poleteo sa aerodroma Nikola Tesla u Beogradu, a čim je stigao u Dortmund, stavljene su mu lisice na ruke.\n- Federalna policija privela je Srbina u večernjim satima, nakon što je prošao imigracionu kontrolu, jer se ispostavilo da za njim postoje dve poternice - saopštila je policija:\n- On se u julu ove godine nije pojavio na suđenju,a svoj nedolazak nije opravdao, te je javni tužilac izdao nalog za hapđšenje. Reč je o muškarcu koji je pre godinu dana kaišem povredio jednu osobu u tuči, a potom i nasrnuo na policajce koji su došli na intervenciju.\nSrbin je osuđen i na pet dana zatvora jer nije platio kaznu od 500 evra, niti se odazivao pozivima suda.\ndortmund Nemačka uhapšen Srbin uhapšen Srbin u Nemačkoj


Hronika - datum: 2020-01-28 ZBOG PROPUSTA PRAVOSUDNIH ORGANA, SUĐENJE PODGORIČANINU ODLOŽENO NA NEODREĐENO\nMario Milošević Zaboravili da je Mario optužen za otmicu Mario Milošević je uhapšen u Prištini, a Crnoj Gori je izručen 5. novembra 2019. godine. On je potraživan zbog sumnje da je učestvovao u izvršenju više krivičnih djela\nSudija podgoričkog Osnovnog suda Nada Rabrenović odložila je juče na neodređeno vrijeme suđenje Podgoričaninu Mariju Miloševiću po optužnici Osnovnog državnog tužilaštva kojom se tereti za otmicu u pokušaju. Sudija Rabrenović je kazala da se suđenje odlaže jer je konstatovano da je Milošević Crnoj Gori izručen zbog drugih krivičnih djela, a ne zbog ove optužnice.\nPrethodno su tri pripadnika posebne jedinice policije, sa dugim cijevima, sproveli Miloševića od spuškog zatvora do vrata sudnice.\nSudija je pitala Miloševića da li pristaje da mu se pred Osnonovnim sudom sudiza otmicu u pokušaju iako nije izručen zbog tog krivičnog djela.\nOn je 16. decembra 2019. godine tražio da odbranu iznese u prisustvu svog advokata, ali toga dana sudiji Osnovnog suda nije dostavljeno potrebno punomoćje, zbog čega je suđenje odloženo za 27. januar.\nNjemu će se suditi za otmicu u pokušaju ukoliko to odobri Ministarstvo pravde, a za to je potrebna da se ispuni određenja procedura koja, kako je pojašnjeno tokom suđenja, može potrajati.\nKako se navodi u optužnici, Milošević je oteo dvojicu muškaraca, koje je potom držao zaključane u jednom stanu kako bi od njih iznudio 250.000 eura.\nOn je uhapšen u Prištini, a Crnoj Gori je izručen 5. novembra 2019. godine. Potraživan je zbog sumnje da je učestvovao u izvršenju više krivičnih djela.\n– Realizovana je ekstradicija Marija Miloševića (38) sa Kosova u Crnu Goru. Milošević je lišen slobode na Kosovu 18. jula 2018. godine po međunarodnoj potjernici NCB Interpol Podgorica. Država ga potražuje radi obezbjeđenja njegovog prisustva u krivičnom postupku koji se protiv njega vodi zbog više krivičnih djela. Osim toga, on se potražuje radi izdržavanja kazne zatvora u trajanju od pet mjeseci, na koju je osuđen presudom Osnovnog suda u Podgorici zbog krivičnog djela nedozvoljeno držanje oružja i eksplozivnih materija – saopšteno je iz Uprave policije nakon izručenja Miloševića.\nDemantovao optužbe Uprave policije\nZbog povezivanja sa ubistvom Miodraga Kruščića i ranjavanje novinarke Olivere Lakić, Milošević se prošle godine pismom obratio medijima.\n– Vezano za informacije koje je objavila Uprava policije Crne Gore o tome da je rasvijetlila ubistvo Miodraga Kruščića i napad na novinarku Oliveru Lakić, te mene označila kao izvršioca ubistva Kruščića i nekoga ko je povezan sa mučkim napadom na Lakićevu, koristim ovu priliku da kažem da informacije koje su objavili nisu tačne i da, što se mene tiče, nisu rasvijetlili ni jedno ni drugo krivično delo – naveo je Milošević u pismu.


Džudi Bat: Za Crnu Goru važna jaka opozicija i promena vlasti\nZa Crnu Goru je sada važno da dobije jaku opoziciju i da dođe do stvarne promjene vlasti, jer bi joj potpuno nova vlada dobro došla, ocijenila je u izjavi za crnogorske medije ekspert pariskog Instituta za bezbjedonosne studije Evropske unije Džudi Bat.\n"Kada su jedna ili dvije partije dugo na vlasti, onda to nije zdravo na dugi rok", rekla je Bat.\nKomentarišući činjenicu da će predsjednik Demokratske partije socijalista Milo Đukanović uskoro biti reizabran za lidera stranke, ona je kazala da možda "slijedi druga ili treća etapa Đukanovićeve ere". Navodeći da nije iznenađena Đukanovićevim potezom, jer je pokazao da je efikasan političar, ona je rekla da je teško za bilo koga iz Crne Gore da izađe iz njegove sjenke, ali da bi bilo dobro da se pojavi neko ko će za njega biti izazov.\n"Vidim da bi lider Pokreta za promjene Nebojša Medojević mogao biti privlačniji i za dio birača DPS-a od predsjednika Filipa Vujanovića. I Vujanović je bio uspješan i poštovan, ali i on je dugo tu tako da bi promjena dobro došla, ali stvarna promjena vlasti u Crnoj Gori", smatra Bat.\nOna je kazala da bi bilo zdravo da Crna Gora dobije jaku opoziciju, sposobnu da vlada bez DPS-a barem jedan mandat.\n"To je važno za depolitizaciju države. Ako odvojite partije od vlasti za jedan period, pa neka se vrate opet, država postaje autonomna od partijske kontrole, što je važno za demokratiju", rekla je Bat.\nO tome da li je bolje da novi crnogorski ustav bude usvojen u parlamentu ili na referendumu, Bat kaže da je posao Skupštine da dogovori ustav, jer bi u suprotnom značilo da parlament ne može da odlučuje. Navodeći da parlament postoji da pravi kompromise, ona je rekla da, ako to nije u stanju, ne treba raspisivati referendum, već ga treba raspustiti i održati nove izbore.